title: Απόφαση (ΚΕΠΠΑ) 2015/441 του Συμβουλίου, της 16ης Μαρτίου 2015 , σχετικά με την τροποποίηση και την επέκταση της απόφασης 2010/96/ΚΕΠΠΑ για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας

text:
               17.3.2015

               EL

               Επίσημη Εφημερίδα της Ευρωπαϊκής Ένωσης

               L 72/37

         ΑΠΌΦΑΣΗ (ΚΕΠΠΑ) 2015/441 ΤΟΥ ΣΥΜΒΟΥΛΊΟΥ
   της 16ης Μαρτίου 2015
   σχετικά με την τροποποίηση και την επέκταση της απόφασης 2010/96/ΚΕΠΠΑ για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 15 Φεβρουαρίου 2010, το Συμβούλιο εξέδωσε την απόφαση 2010/96/ΚΕΠΠΑ (1). Η εντολή της στρατιωτικής αποστολής της ΕΕ λήγει στις 31 Μαρτίου 2015.

               (2)

               Η διάσκεψη των Βρυξελλών για τη Σομαλία, που πραγματοποιήθηκε στις 16 Σεπτεμβρίου 2013, αποτέλεσε τη βάση για το σύμφωνο της Σομαλίας και ενεργοποίησε μηχανισμό συντονισμού και αυτοδιάθεσης της Σομαλίας μέσω της ειδικής ομάδας για μια «Νέα συμφωνία για τη Σομαλία».

               (3)

               Κατά τη διάρκεια της διεθνούς συνάντησης που συνδιοργάνωσαν το Ηνωμένο Βασίλειο και η Σομαλία στις 18 Σεπτεμβρίου 2014 στο Λονδίνο, η Ομοσπονδιακή κυβέρνηση παρουσίασε το χάρτη του υπουργείου Άμυνας για τη συγκρότηση του εθνικού στρατού της Σομαλίας έως το 2019, καθώς και τις άμεσες ανάγκες του.

               (4)

               Σύμφωνα με τη Στρατηγική Επισκόπηση του Οκτωβρίου 2014, η εντολή της στρατιωτικής αποστολής της ΕΕ θα πρέπει να παραταθεί έως τις 31 Δεκεμβρίου 2016.

               (5)

               Σύμφωνα με το άρθρο 5 του Πρωτοκόλλου 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή των αποφάσεων και δράσεων της Ένωσης που έχουν συνέπειες στην άμυνα. Η Δανία δεν συμμετέχει στην εφαρμογή της παρούσας απόφασης και, κατά συνέπεια, δεν συμμετέχει στη χρηματοδότηση της αποστολής.

               (6)

               Η εντολή της στρατιωτικής αποστολής της ΕΕ θα πρέπει να επεκταθεί περαιτέρω με αναπροσαρμοσμένη εντολή,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/96/ΚΕΠΠΑ τροποποιείται ως εξής:

               1)

               Στο άρθρο 1, η παράγραφος 2 αντικαθίσταται από το ακόλουθο κείμενο:
               «2.   Για να επιτευχθούν οι στόχοι της παραγράφου 1, η στρατιωτική αποστολή της ΕΕ θα αναπτυχθεί στη Σομαλία προκειμένου να υποστηριχθεί η δημιουργία θεσμών στον τομέα της άμυνας μέσω της παροχής στρατηγικών συμβουλών, καθώς και να δοθεί άμεση στήριξη στον εθνικό στρατό της Σομαλίας μέσω της εκπαίδευσης και της καθοδήγησης. Η στρατιωτική αποστολή της ΕΕ θα είναι εξάλλου έτοιμη να παράσχει στήριξη με τα μέσα και τις ικανότητες που διαθέτει σε άλλους ενωσιακούς φορείς για την εκτέλεση των αντίστοιχων εντολών τους στον τομέα της ασφάλειας και της άμυνας στη Σομαλία.».

               2)

               Το άρθρο 3 αντικαθίσταται από το ακόλουθο κείμενο:
               «Άρθρο 3
               Ορισμός του αρχηγείου της αποστολής
               1.   Το αρχηγείο της αποστολής θα στεγάζεται στο διεθνές αεροδρόμιο του Μογκαντίσου, Σομαλία. Εκτελεί δε καθήκοντα επιχειρησιακού στρατηγείου και στρατηγείου δυνάμεων.
               2.   Το αρχηγείο της αποστολής περιλαμβάνει γραφείο συνδέσμου και υποστήριξης στο Ναϊρόμπι και μονάδα υποστήριξης στις Βρυξέλλες.».

               3)

               Στο άρθρο 7, η παράγραφος 4 αντικαθίσταται από το ακόλουθο κείμενο:
               «4.   Η στρατιωτική αποστολή της ΕΕ ενεργεί εντός των μέσων και δυνατοτήτων της σε στενή συνεργασία με άλλους διεθνείς παράγοντες στην περιοχή, ιδίως τα Ηνωμένα Έθνη και την αποστολή της Αφρικανικής Ένωσης στη Σομαλία (AMISOM), σύμφωνα με τις συμφωνηθείσες απαιτήσεις της Ομοσπονδιακής κυβέρνησης της Σομαλίας.».

               4)

               Στο άρθρο 10, προστίθεται η ακόλουθη παράγραφος:
               «5.   Το ποσό δημοσιονομικής αναφοράς για τις κοινές δαπάνες της στρατιωτικής αποστολής της ΕΕ κατά την περίοδο από την 1η Απριλίου 2015 έως τις 31 Δεκεμβρίου 2016 ορίζεται σε 17 507 399 EUR. Το ποσοστό αυτού του ποσού αναφοράς κατά το άρθρο 25 παράγραφος 1 του μηχανισμού ΑΘΗΝΑ ανέρχεται σε 30 % και το ποσοστό για ανάληψη υποχρεώσεων που αναφέρεται στο άρθρο 32 παράγραφος 3 του ίδιου μηχανισμού ανέρχεται σε 90 %.».

               5)

               Προστίθεται το ακόλουθο άρθρο:
               «Άρθρο 10β
               Μονάδα σχεδιασμού
               1.   Η στρατιωτική αποστολή της ΕΕ διαθέτει μονάδα σχεδιασμού για τον προσδιορισμό και την εφαρμογή σχεδίων που θα χρηματοδοτηθούν από τα κράτη μέλη ή τρίτες χώρες, και τα οποία συνάδουν με τους στόχους της αποστολής και συμβάλλουν στην εκτέλεση της εντολής.
               2.   Με την επιφύλαξη της παραγράφου 3, ο διοικητής αποστολής της ΕΕ μπορεί να προσφεύγει σε χρηματοδοτικές συνεισφορές των κρατών μελών ή τρίτων χωρών για την υλοποίηση σχεδίων που θεωρούνται ότι συμπληρώνουν κατά τρόπο συνεκτικό τις άλλες δράσεις της στρατιωτικής αποστολής της ΕΕ. Σε μια τέτοια περίπτωση, ο διοικητής αποστολής της ΕΕ συνάπτει συμφωνία με τα ενδιαφερόμενα κράτη, η οποία ρυθμίζει ιδίως τις ειδικές διαδικασίες σχετικά με το χειρισμό κάθε καταγγελίας τρίτων περί ζημιών που προκαλούνται εξαιτίας πράξεων ή παραλείψεων του διοικητή αποστολής της ΕΕ κατά τη διαχείριση των κεφαλαίων που προέρχονται από τα συγκεκριμένα κράτη.
               Τα κράτη που παρέχουν την οικονομική συνδρομή δεν μπορούν να καθιστούν υπεύθυνους σε καμία περίπτωση την Ένωση ή την ΥΕ για πράξεις ή παραλείψεις του διοικητή αποστολής της ΕΕ κατά τη χρήση των χορηγούμενων κεφαλαίων.
               3.   Η Επιτροπή Πολιτικής και Ασφάλειας συμφωνεί με την αποδοχή χρηματοδοτικής συνεισφοράς τρίτων χωρών στη μονάδα σχεδιασμού.».

               6)

               Το άρθρο 11 τροποποιείται ως εξής:

                           α)

                           Στην παράγραφο 1, η εισαγωγή αντικαθίσταται ως εξής: «Η ΥΕ εξουσιοδοτείται να γνωστοποιεί στον ΟΗΕ, την Αφρικανική Ένωση, την AMISOM και σε άλλους τρίτους που ενέχονται στην παρούσα απόφαση διαβαθμισμένες πληροφορίες και έγγραφα της ΕΕ που συντάσσονται για τους σκοπούς της στρατιωτικής αποστολής της ΕΕ μέχρι το οικείο επίπεδο ασφαλείας και σύμφωνα με την απόφαση 2013/488/ΕΕ του Συμβουλίου (2).

                           β)

                           Στις παραγράφους 2 και 3, η αναφορά στην «απόφαση 2011/292/ΕΕ» γίνεται αναφορά στην «απόφαση 2013/488/ΕΕ».

               7)

               Στο άρθρο 12, οι παράγραφοι 2 και 3 αντικαθίστανται από το ακόλουθο κείμενο:
               «2.   Η εντολή της στρατιωτικής αποστολής της ΕΕ θα τερματιστεί στις 31 Δεκεμβρίου 2016.
               3.   Η παρούσα απόφαση καταργείται την ημερομηνία κλεισίματος του αρχηγείου της ΕΕ, του γραφείου συνδέσμου και στήριξης στο Ναϊρόμπι και της μονάδας στήριξης στις Βρυξέλλες, σύμφωνα με τα σχέδια που έχουν εγκριθεί για τον τερματισμό της στρατιωτικής αποστολής της ΕΕ, και με την επιφύλαξη των διαδικασιών σχετικά με το λογιστικό έλεγχο και την απόδοση λογαριασμών της στρατιωτικής αποστολής ΕΕ, όπως ορίζονται στο μηχανισμό ΑΘΗΝΑ.».
         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   Εφαρμόζεται από την 1η Απριλίου 2015.

      Βρυξέλλες, 16 Μαρτίου 2015.

            Για το Συμβούλιο

            Η Πρόεδρος

         F. MOGHERINI

      (1)  Απόφαση 2010/96/ΚΕΠΠΑ του Συμβουλίου, της 15ης Φεβρουαρίου 2010, για μια στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (ΕΕ L 44 της 19.2.2010, σ. 16).

      (2)  Απόφαση του Συμβουλίου 2013/488/EE της 23ης Σεπτεμβρίου 2013 σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).».


title: Απόφαση του Ευρωπαϊκού Συμβουλίου Συστημικού Κινδύνου, της 25ης Μαρτίου 2011 , για τη θέσπιση του κώδικα συμπεριφοράς του Ευρωπαϊκού Συμβουλίου Συστημικού Κινδύνου (ΕΣΣΚ/2011/3)

text:
               11.5.2011

               EL

               Επίσημη Εφημερίδα της Ευρωπαϊκής Ένωσης

               C 140/18

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ ΣΥΣΤΗΜΙΚΟΫ ΚΙΝΔΫΝΟΥ
   της 25ης Μαρτίου 2011
   για τη θέσπιση του κώδικα συμπεριφοράς του Ευρωπαϊκού Συμβουλίου Συστημικού Κινδύνου
   (ΕΣΣΚ/2011/3)
   2011/C 140/10
   ΤΟ ΓΕΝΙΚΟ ΣΥΜΒΟΥΛΙΟ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ ΣΥΣΤΗΜΙΚΟΥ ΚΙΝΔΥΝΟΥ,
   Έχοντας υπόψη τον κανονισμό (ΕΕ) αριθ. 1092/2010 του Ευρωπαϊκού Κοινοβουλίου και του Συμβουλίου της 24ης Νοεμβρίου 2010 σχετικά με τη μακροπροληπτική επίβλεψη του χρηματοοικονομικού συστήματος της Ευρωπαϊκής Ένωσης και τη σύσταση Ευρωπαϊκού Συμβουλίου Συστημικού Κινδύνου (1), και ιδίως το άρθρο 5 παράγραφος 8 και τα άρθρα 7 και 8,
   Έχοντας υπόψη την απόφαση ΕΣΣΚ/2011/1 της 20ής Ιανουαρίου 2011 για τη θέσπιση του εσωτερικού κανονισμού του Ευρωπαϊκού Συμβουλίου Συστημικού Κινδύνου (2), και ιδίως το άρθρο 26,
   ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:
   Άρθρο μόνο
   Ο κώδικας συμπεριφοράς του Ευρωπαϊκού Συμβουλίου Συστημικού Κινδύνου
   1.   Θεσπίζεται κώδικας συμπεριφοράς του Ευρωπαϊκού Συμβουλίου Συστημικού Κινδύνου, ο οποίος προσαρτάται στην παρούσα απόφαση και αποτελεί αναπόσπαστο μέρος αυτής.
   2.   Η παρούσα απόφαση αρχίζει να ισχύει από την ημερομηνία έκδοσής της.
   3.   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης και στο δικτυακό τόπο του ΕΣΣΚ.

      Φρανκφούρτη, 25 Μαρτίου 2011.

            Ο πρόεδρος του ΕΣΣΚ

         Jean-Claude TRICHET

      (1)  ΕΕ L 331 της 15.12.2010, σ. 1.

      (2)  ΕΕ C 58 της 24.2.2011, σ. 4.

      ΠΑΡΑΡΤΗΜΑ

         Κώδικας Συμπεριφοράς του Ευρωπαïκού Συμβουλίου Συστημικού Κινδύνου

                  1.

                  Τα μέλη του γενικού συμβουλίου, της διευθύνουσας επιτροπής, της συμβουλευτικής τεχνικής επιτροπής και της συμβουλευτικής επιστημονικής επιτροπής (εφεξής από κοινού οι «συμβουλευτικές επιτροπές») του Ευρωπαϊκού Συμβουλίου Συστημικού Κινδύνου (ΕΣΣΚ) υιοθετούν υψηλά πρότυπα ηθικής συμπεριφοράς, σύμφωνα με τις αρχές που ισχύουν γι’ αυτά κατά τους κανόνες που εφαρμόζονται στους οργανισμούς από τους οποίους προέρχονται. Καλούνται να λαμβάνουν υπόψη το δημόσιο χαρακτήρα του λειτουργήματός τους και να ενεργούν κατά τρόπο που να διαφυλάσσει και να προάγει την εμπιστοσύνη του κοινού στο ΕΣΣΚ. Καλούνται να ενεργούν με εντιμότητα, ανεξαρτησία, αμεροληψία και διακριτικότητα, αποκλειστικά προς το συμφέρον της Ένωσης ως συνόλου, να παραμερίζουν το προσωπικό τους συμφέρον και να αποφεύγουν κάθε κατάσταση ικανή να οδηγήσει σε προσωπική σύγκρουση συμφερόντων. Σύγκρουση συμφερόντων προκύπτει όταν τα μέλη έχουν ιδιωτικά ή προσωπικά συμφέροντα, χρηματικής φύσεως ή μη, τα οποία ενδέχεται να επηρεάσουν ή φαίνεται ότι επηρεάζουν την αμερόληπτη και αντικειμενική εκτέλεση των καθηκόντων τους. Με τον όρο «ιδιωτικό ή προσωπικό συμφέρον» των μελών νοείται κάθε δυνητικό όφελος για τα ίδια τα μέλη, τα μέλη της οικογένειάς τους, τους λοιπούς συγγενείς, τους φίλους ή τους γνωστούς τους.

                  2.

                  Εξάλλου, τα μέλη της συμβουλευτικής επιστημονικής επιτροπής συμμορφώνονται με κάθε πρόσθετο κανόνα συμπεριφοράς που ενδέχεται να προβλέπεται στην επιστολή του διορισμού τους και στη σύμβασή τους με την Ευρωπαϊκή Κεντρική Τράπεζα.

                  3.

                  Όταν πραγματοποιούν δημόσιες ομιλίες ή προβαίνουν σε δημόσιες δηλώσεις, καθώς και στις σχέσεις με τα μέσα μαζικής ενημέρωσης, επί θεμάτων που αφορούν το ΕΣΣΚ, τα μέλη του γενικού συμβουλίου, της διευθύνουσας επιτροπής και των συμβουλευτικών επιτροπών: α) καθιστούν σαφές εάν ομιλούν εξ ονόματός των ιδίων ή για λογαριασμό του ΕΣΣΚ· στην τελευταία περίπτωση προηγείται διαβούλευσή τους με τον πρόεδρο ή έναν εκ των αντιπροέδρων του ΕΣΣΚ· β) προσπαθούν να σέβονται τον αντιπροσωπευτικό ρόλο του προέδρου· γ) τηρούν πλήρη εμπιστευτικότητα· και δ) λαμβάνουν δεόντως υπόψη τη θέση και τα καθήκοντά τους εντός του ΕΣΣΚ.

                  4.

                  Τα μέλη του γενικού συμβουλίου, της διευθύνουσας επιτροπής και των συμβουλευτικών επιτροπών μπορούν να αναλαμβάνουν διδακτικές και ακαδημαϊκές δραστηριότητες, καθώς και δραστηριότητες μη κερδοσκοπικού χαρακτήρα, σε προσωπική βάση. Στις περιπτώσεις επιστημονικής ή ακαδημαϊκής συνεισφοράς τους επί θεμάτων που αφορούν το ΕΣΣΚ καθιστούν σαφές ότι η εν λόγω συνεισφορά έχει προσωπικό χαρακτήρα και δεν εκφράζει τις απόψεις του ΕΣΣΚ.

                  5.

                  Το επαγγελματικό απόρρητο απαιτεί τη μη αποκάλυψη πληροφοριών σχετικά με τις δραστηριότητες του ΕΣΣΚ και τις αποφάσεις που δεν έχουν νομίμως δημοσιοποιηθεί.

                  6.

                  Τα μέλη του γενικού συμβουλίου, της διευθύνουσας επιτροπής και των συμβουλευτικών επιτροπών δεν χρησιμοποιούν μη δημόσιες πληροφορίες για την εξυπηρέτηση ιδιωτικών συμφερόντων των ιδίων ή τρίτων. Ιδίως, δεν κάνουν χρήση τέτοιων πληροφοριών στο πλαίσιο της διενέργειας ιδιωτικών χρηματοοικονομικών συναλλαγών άμεσα ή έμμεσα με τη μεσολάβηση τρίτων, είτε με ίδιο κίνδυνο και για ίδιο λογαριασμό είτε με κίνδυνο και για λογαριασμό τρίτων.

                  7.

                  Η τήρηση της αρχής της ανεξαρτησίας είναι ασυμβίβαστη με την αίτηση, λήψη ή αποδοχή από οιαδήποτε πηγή επιδομάτων, αμοιβών, αποζημιώσεων ή δώρων, χρηματικής φύσεως ή μη, η αξία των οποίων υπερβαίνει ένα σύνηθες ποσό και τα οποία καθ’ οιονδήποτε τρόπο συνδέονται με τη λειτουργία ή τη δραστηριότητα που εκτελείται για το ΕΣΣΚ.

                  8.

                  Οι παράγραφοι 5 έως 7 εξακολουθούν να εφαρμόζονται στα μέλη του γενικού συμβουλίου, της διευθύνουσας επιτροπής και των συμβουλευτικών επιτροπών μετά τη λήξη της θητείας τους στο ΕΣΣΚ.

                  9.

                  Ο παρών κώδικας συμπεριφοράς εφαρμόζεται επίσης στους αναπληρωτές και αντικαταστάτες των μελών του γενικού συμβουλίου και στους συνοδούς αυτών, στους αναπληρωτές των μελών της διευθύνουσας επιτροπής και της συμβουλευτικής τεχνικής επιτροπής.


Avis juridique important

|

31987D0300

87/300/ΕΟΚ: Απόφαση του Συμβουλίου της 11ης Δεκεμβρίου 1986 για την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Πολωνίας για το εμπόριο κλωστοϋφαντουργικών προϊόντων

Επίσημη Εφημερίδα αριθ. L 156 της 16/06/1987 σ. 0040

ΑΠΟΦΑΣΗ ΤΟΥ ΣΥΜΒΟΥΛΙΟΥ της 11ης Δεκεμβρίου 1986 για την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας και της Λαιkής Δημοκρατίας της Πολωνίας για το εμπόριο κλωστοϋφαντουργικών προϊόντων ( 87/300/EOK ) TO SZMBOZLIO TVN EZRVPAIKVN KOINOTHTVN,  iExontaw zpoch :  th sznuhkh gia thn idrzsh thw Ezrvpaikhw Oikonomikhw Koinothtaw, kai idivw to aruro 113,  thn protash thw Epitrophw,  Ektimvntaw :  oti h Epitroph diapragmatezthke ej onomatow thw Koinothtaw szmfvnia gia to emporio klvstozfantozrgikvn proiontvn me thn Polvniaoe oti ua prepei na efarmostei h en logv szmfvnia, prosvrina apo thn 1h Ianozarioz 1987, evw otoz oloklhrvuozn oi anagkaiew diadikasiew gia th sznach thw, me thn epifzlajh thw amoibaiaw prosvrinhw efarmoghw ek merozw thw szmballomenhw xvraw,  APOFASIYEI :    iAruro 1 H szmfvnia metajz thw Ezrvpaikhw Oikonomikhw Koinothtaw kai thw Laikhw Dhmokratiaw thw Polvniaw gia to emporio klvstozfantozrgikvn proiontvn efarmoyetai prosvrina apo thn 1h Ianozarioz 1987, evw otoz sznomologhuei tzpika, me thn epifzlajh thw amoibaiaw prosvrinhw efarmoghw ek merozw thw szmballomenhw xvraw .  To keimeno thw szmfvniaw episznaptetai sthn parozsa apofash ( 1 ).  iAruro 2 H Epitroph kaleitai na gnvstopoihsei thn parozsa apofash sthn szmballomenh xvra kai na thw yhthsei na dhlvsei oti szmfvneioe tozto ua anakoinvsei sto Szmbozlio .   Brzjellew, 11 Dekembrioz 1986 .  Για το Συμβούλιο Ο Πρόεδρος K . CLARKE  ΕWΓ:Λ333ΘΜΒΓ14.96 ΦΦ:^3ΘΓΡ;   ΣΕΤΘΠ:^01;   Η ηε:^353^μμ;   42^Υειλεν;   1801^Υειψηεν;  Βεδιενερ : ΦΡΣΤ   Πρ.:^Α;  Κθνδε :^                                    ( 1 ) Για τεχνικούς λόγους η παρούσα συμφωνία δημοσιεύεται στην Επίσημη Εφημερίδα των Ευρωπαϊκών Κοινοτήτων στη γλώσσα στην οποία απετέλεσε αντικείμενο διαπραγματεύσεων .


title: 2004/656/ΕΚ: Απόφαση του Συμβουλίου, της 17ης Μαΐου 2004, για την υπογραφή του πρωτοκόλλου της συμφωνίας εταιρικής σχέσεως και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου, ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση

text:
               25.9.2004

               EL

               Επίσημη Εφημερίδα της Ευρωπαϊκής Ένωσης

               L 300/43

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 17ης Μαΐου 2004
   για την υπογραφή του πρωτοκόλλου της συμφωνίας εταιρικής σχέσεως και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου, ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση
   (2004/656/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την συνθήκη για την ίδρυση της Ευρωπαϊκής Κοινότητας, και ιδίως το άρθρο 44 παράγραφος 2, το άρθρο 47 παράγραφος 2 τελευταία πρόταση, το άρθρο 55, το άρθρο 57 παράγραφος 2, το άρθρο 71, το άρθρο 80 παράγραφος 2, και τα άρθρα 93, 94, 133 και 181α, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,
   την πράξη προσχώρησης του 2003 (1), και ιδίως το άρθρο 2 παράγραφος 3,
   την πράξη που προσαρτήθηκε στη συνθήκη προσχώρησης του 2003, και ιδίως το άρθρο 6 παράγραφος 2,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 8 Δεκεμβρίου 2003 το Συμβούλιο εξουσιοδότησε την Επιτροπή, εξ ονόματος της Κοινότητας και των κρατών μελών της, να διαπραγματευτεί με την Δημοκρατία της Αρμενίας ένα πρωτόκολλο στη συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας αφετέρου, ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση και να προβλεφθούν ορισμένες τεχνικές προσαρμογές συναφείς προς τις θεσμικές και νομικές εξελίξεις στην Ευρωπαϊκή Ένωση.

               (2)

               Το πρωτόκολλο αποτέλεσε αντικείμενο διαπραγμάτευσης μεταξύ των μερών και θα πρέπει τώρα να υπογραφεί εξ ονόματος της Ευρωπαϊκής Κοινότητας και των κρατών μελών της με την επιφύλαξη της σύναψής του,

         ΑΠΟΦΑΣΙΖΕΙ:
   Άρθρο 1
   Η υπογραφή του πρωτοκόλλου της συμφωνίας εταιρικής σχέσεως και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου, ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση, εγκρίνεται εξ ονόματος της Κοινότητας, με την επιφύλαξη της απόφασης του Συμβουλίου για τη σύναψη του εν λόγω πρωτοκόλλου.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν εξ ονόματος της Κοινότητας και των κρατών μελών της το πρωτόκολλο με την επιφύλαξη της σύναψής του.

      Βρυξέλλες, 17 Μαΐου 2004.

            Για το Συμβούλιο

            Ο Πρόεδρος

         B. COWEN

      (1)  EE L 236 της 23.9.2003.
   ΠΡΩΤΌΚΟΛΛΟ
   της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας αφετέρου, ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση
   ΤΟ ΒΑΣΙΛΕΙΟ ΤΟΥ ΒΕΛΓΙΟΥ,
   Η ΤΣΕΧΙΚΗ ΔΗΜΟΚΡΑΤΙΑ,
   TO ΒΑΣΙΛΕΙΟ ΤΗΣ ΔΑΝΙΑΣ,
   Η ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ,
   Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,
   Η ΕΛΛΗΝΙΚΗ ΔΗΜΟΚΡΑΤΙΑ,
   ΤΟ ΒΑΣΙΛΕΙΟ ΤΗΣ ΙΣΠΑΝΙΑΣ,
   Η ΓΑΛΛΙΚΗ ΔΗΜΟΚΡΑΤΙΑ,
   Η ΙΡΛΑΝΔΙΑ,
   Η ΙΤΑΛΙΚΗ ΔΗΜΟΚΡΑΤΙΑ,
   Η ΚΥΠΡΙΑΚΗ ΔΗΜΟΚΡΑΤΙΑ,
   Η ΔΗΜΟΚΡΑΤΙΑ ΤΗΣ ΛΕΤΟΝΙΑΣ,
   Η ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣ,
   ΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥ,
   Η ΔΗΜΟΚΡΑΤΙΑ ΤΗΣ ΟΥΓΓΑΡΙΑΣ,
   Η ΔΗΜΟΚΡΑΤΙΑ ΤΗΣ ΜΑΛΤΑΣ,
   ΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝ,
   Η ΔΗΜΟΚΡΑΤΙΑ ΤΗΣ ΑΥΣΤΡΙΑΣ,
   Η ΔΗΜΟΚΡΑΤΙΑ ΤΗΣ ΠΟΛΩΝΙΑΣ,
   Η ΠΟΡΤΟΓΑΛΙΚΗ ΔΗΜΟΚΡΑΤΙΑ,
   Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣ,
   Η ΣΛΟΒΑΚΙΚΗ ΔΗΜΟΚΡΑΤΙΑ,
   Η ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣ,
   ΤΟ ΒΑΣΙΛΕΙΟ ΤΗΣ ΣΟΥΗΔΙΑΣ,
   ΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ,
   εφεξής τα «κράτη μέλη», που εκπροσωπούνται από το Συμβούλιο της Ευρωπαϊκής Ένωσης, και
   Η ΕΥΡΩΠΑΪΚΗ ΚΟΙΝΟΤΗΤΑ ΚΑΙ Η ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ,
   εφεξής οι «κοινότητες», που εκπροσωπούνται από το Συμβούλιο της Ευρωπαϊκής Ένωσης, και την Επιτροπή των Ευρωπαϊκών Κοινοτήτων,
   αφενός, και
   Η ΔΗΜΟΚΡΑΤΙΑ ΤΗΣ ΑΡΜΕΝΙΑΣ
   αφετέρου,
   ΕΧΟΝΤΑΣ ΥΠΟΨΗ την προσχώρηση της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή Ένωση την 1η Μαΐου 2004,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   Άρθρο 1
   Η Τσεχική Δημοκρατία, η Εσθονία, η Κύπρος, η Λετονία, η Λιθουανία, η Ουγγαρία, η Μάλτα, η Πολωνία, η Σλοβενία και η Σλοβακία είναι μέρη της συμφωνίας εταιρικής σχέσεως και συνεργασίας, για τη σύναψη εταιρικής σχέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου (1), που υπεγράφη στο Λουξεμβούργο στις 22 Απριλίου 1996 (εφεξής η «συμφωνία») και υιοθετούν και λαμβάνουν υπόψη αντίστοιχα, κατά τον ίδιο τρόπο με τα άλλα κράτη μέλη, τα κείμενα της συμφωνίας, καθώς και τα έγγραφα που επισυνάπτονται σε αυτήν.
   Άρθρο 2
   Για να ληφθούν υπόψη οι πρόσφατες θεσμικές εξελίξεις στην Ευρωπαϊκή Ένωση, τα μέρη συμφωνούν ότι κατόπιν της λήξεως της ισχύος της συνθήκης για την ίδρυση της Ευρωπαϊκής Κοινότητας Άνθρακα και Χάλυβα, οι ισχύουσες διατάξεις της συμφωνίας που αναφέρονται στην Ευρωπαϊκή Κοινότητα Άνθρακα και Χάλυβα θεωρείται ότι αναφέρονται στην Ευρωπαϊκή Κοινότητα, η οποία έχει αναλάβει όλα τα δικαιώματα και υποχρεώσεις της Ευρωπαϊκής Κοινότητας Άνθρακα και Χάλυβα.
   Άρθρο 3
   Το παρόν πρωτόκολλο αποτελεί αναπόσπαστο μέρος της συμφωνίας.
   Άρθρο 4
   1.   Το παρόν πρωτόκολλο εγκρίνεται από τις Κοινότητες, από το Συμβούλιο της Ευρωπαϊκής Ένωσης εξ ονόματος των κρατών μελών, και από τη Δημοκρατία της Αρμενίας σύμφωνα με τις οικείες διαδικασίες.
   2.   Τα μέρη κοινοποιούν αμοιβαία την ολοκλήρωση των οικείων διαδικασιών της παραγράφου 1. Τα έγγραφα έγκρισης κατατίθενται στη γενική γραμματεία του Συμβουλίου της Ευρωπαϊκής Ένωσης.
   Άρθρο 5
   1.   Το παρόν πρωτόκολλο τίθεται σε ισχύ την 1η Μαΐου 2004, εφόσον όλα τα έγγραφα έγκρισης του παρόντος πρωτοκόλλου έχουν κατατεθεί πριν από την ημερομηνία αυτή.
   2.   Εάν δεν έχουν κατατεθεί όλα τα έγγραφα έγκρισης του παρόντος πρωτοκόλλου πριν από την εν λόγω ημερομηνία, το παρόν πρωτόκολλο αρχίζει να ισχύει την πρώτη ημέρα του πρώτου μήνα από την ημερομηνία κατάθεσης του τελευταίου εγγράφου έγκρισης.
   Άρθρο 6
   1.   Τα κείμενα της συμφωνίας, η τελική πράξη και όλα τα έγγραφα που προσαρτώνται σε αυτήν καταρτίζονται στην τσεχική, εσθονική, ουγγρική, λετονική, λιθουανική, μαλτεζική, πολωνική, σλοβενική και σλοβακική γλώσσα.
   2.   Τα εν λόγω κείμενα προσαρτώνται στο παρόν πρωτόκολλο και είναι εξίσου αυθεντικά με τα κείμενα των άλλων γλωσσών στις οποίες καταρτίζονται η συμφωνία, η τελική πράξη και τα έγγραφα που προσαρτώνται σε αυτήν.
   Άρθρο 7
   Το παρόν πρωτόκολλο συντάσσεται σε δύο αντίτυπα στην αγγλική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, σλοβενική, σλοβακική, σουηδική, τσεχική, φινλανδική και αρμενική γλώσσα. Όλα τα κείμενα είναι εξίσου αυθεντικά.

      Hecho en Bruselas, el diecinueve de mayo del dos mil cuatro.
      V Bruselu dne devatenáctého května dva tisíce čtyři.
      Udfærdiget i Bruxelles den nittende maj to tusind og fire.
      Geschehen zu Brüssel am neunzehnten Mai zweitausendundvier.
      Kahe tuhande neljanda aasta maikuu üheksateistkümnendal päeval Brüsselis.
      Έγινε στις Βρυξέλλες, στις δέκα εννέα Μαΐου δύο χιλιάδες τέσσερα.
      Done at Brussels on the nineteenth day of May in the year two thousand and four.
      Fait à Bruxelles, le dix-neuf mai deux mille quatre.
      Fatto a Bruxelles, addì diciannove maggio duemilaquattro.
      Briselē, divi tūkstoši ceturtā gada deviņpadsmitajā maijā.
      Priimta du tūkstančiai ketvirtų metų gegužės devynioliktą dieną Briuselyje.
      Kelt Brüsszelben, a kétezer-negyedik év május havának tizenkilencedik napján.
      Maghmul fi Brussel, id-19 ta' Mejju, 2004.
      Gedaan te Brussel, de negentiende mei tweeduizendvier.
      Sporządzono w Brukseli, dnia dziewiętnastego maja roku dwutysięcznego czwartego.
      Feito em Bruxelas, em dezanove de Maio de dois mil e quatro.
      V Bruseli devätnásteho mája dvetisícštyri.
      V Bruslju, devetnajstega maja dva tisoč štiri.
      Tehty Brysselissä yhdeksäntenätoista päivänä toukokuuta vuonna kaksituhattaneljä.
      Som skedde i Bryssel den nittonde maj tjugohundrafyra.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         Por la República de Armenia
         Za Arménskou republiku
         For Republikken Armenien
         Für die Republik Armenien
         Armeenia Vabariigi nimel
         Για τη Δημοκρατία της Αρμενίας
         For the Republic of Armenia
         Pour la République d'Arménie
         Per la Repubblica di Armenia
         Armēnijas Republikas vārdā
         Armėnijos Respublikos vardu
         Az Örmény Köztársaság részéről
         Għar-Repubblika ta' l-Armenja
         Voor de Republiek Armenië
         W imieniu Republiki Armenii
         Pela República da Arménia
         Za Arménsku republiku
         Za Republiko Armenijo
         Armenian tasavallan puolesta
         På Republiken Armeniens vägnar

      (1)  ΕΕ L 239 της 9.9.1999, σ. 3.


title: Απόφαση (ΚΕΠΠΑ) 2015/711 της Επιτροπής Πολιτικής και Ασφάλειας, της 28ης Απριλίου 2015, σχετικά με την αποδοχή της συνεισφοράς τρίτου κράτους στη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) (ATALANTA/4/2015)

text:
               1.5.2015

               EL

               Επίσημη Εφημερίδα της Ευρωπαϊκής Ένωσης

               L 113/58

         ΑΠΌΦΑΣΗ (ΚΕΠΠΑ) 2015/711 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 28ης Απριλίου 2015
   σχετικά με την αποδοχή της συνεισφοράς τρίτου κράτους στη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) (ATALANTA/4/2015)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτη παράγραφος,
   Έχοντας υπόψη την κοινή δράση 2008/851/ΚΕΠΠΑ του Συμβουλίου της 10ης Νοεμβρίου 2008 για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1), και ιδίως το άρθρο 10,
   Έχοντας υπόψη την απόφαση ATALANTA/3/2009 της Επιτροπής Πολιτικής και Ασφάλειας της 21ης Απριλίου 2009 σχετικά με τη σύσταση της Επιτροπής Συνεισφερόντων για τη στρατιωτική επιχείρηση της Ευρωπαϊκής Ένωσης που συμβάλλει στην αποτροπή, στην πρόληψη και στην καταστολή των πειρατικών επιθέσεων και των ενόπλων ληστειών στα ανοικτά των ακτών της Σομαλίας (Atalanta) (2009/369/KEΠΠA) (2),
   Εκτιμώντας τα ακόλουθα:

               (1)

               Σύμφωνα με το άρθρο 10 παράγραφος 2 της κοινής δράσης 2008/851/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει τις απαιτούμενες αποφάσεις προκειμένου να αποδεχθεί τις προτεινόμενες συνεισφορές τρίτων κρατών.

               (2)

               Στις 29 Απριλίου 2014 η ΕΠΑ εξέδωσε την απόφαση ATALANTA/2/2014 (3) που τροποποίησε την απόφαση ATALANTA/3/2009.

               (3)

               Κατόπιν της από 10 Δεκεμβρίου 2014 επιστολής του προέδρου της Στρατιωτικής Επιτροπής της Ευρωπαϊκής Ένωσης, της από 9 Απριλίου 2015 σύστασης του διοικητή της επιχείρησης της ΕΕ σχετικά με τη συνεισφορά της Δημοκρατίας της Κορέας και της από 15 Απριλίου 2015 σύστασης της Στρατιωτικής Επιτροπής της Ευρωπαϊκής Ένωσης, η συνεισφορά της Δημοκρατίας της Κορέας θα πρέπει να γίνει δεκτή.

               (4)

               Η συμμετοχή της Δημοκρατίας της Κορέας θα εξαρτηθεί από την έναρξη ισχύος της συμφωνίας μεταξύ της Ευρωπαϊκής Ένωσης και της Δημοκρατίας της Κορέας σχετικά με την καθιέρωση πλαισίου για τη συμμετοχή της Δημοκρατίας της Κορέας στις επιχειρήσεις διαχείρισης κρίσεων της Ευρωπαϊκής Ένωσης (4), που υπεγράφη στις 23 Μαΐου 2014.

               (5)

               Σύμφωνα με το άρθρο 5 του Πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή των αποφάσεων και δράσεων της Ένωσης που έχουν συνέπειες στην άμυνα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η συνεισφορά της Δημοκρατίας της Κορέας στη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) γίνεται δεκτή και θεωρείται σημαντική.
   2.   Η Δημοκρατία της Κορέας απαλλάσσεται από οικονομικές συνεισφορές στον προϋπολογισμό της αποστολής Atalanta.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Βρυξέλλες, 28 Απριλίου 2015.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 301 της 12.11.2008, σ. 33.

      (2)  ΕΕ L 112 της 6.5.2009, σ. 9.

      (3)  Απόφαση Atalanta/2/2014 της Επιτροπής Πολιτικής και Ασφάλειας, της 29ης Απριλίου 2014, σχετικά με την αποδοχή της συνεισφοράς τρίτου κράτους στη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και την τροποποίηση της απόφασης ATALANTA/3/2009 (2014/244/ΚΕΠΠΑ) (ΕΕ L 132 της 3.5.2014, σ. 63).

      (4)  ΕΕ L 166 της 5.6.2014, σ. 3.


title: Απόφαση (ΕΕ) 2017/846 του Ευρωπαϊκού Κοινοβουλίου, της 16ης Μαρτίου 2017, για την παράταση της θητείας της εξεταστικής επιτροπής για τη διερεύνηση καταγγελλόμενων παραβιάσεων και περιπτώσεων κακοδιοίκησης κατά την εφαρμογή του ενωσιακού δικαίου σε σχέση με τη νομιμοποίηση εσόδων από παράνομες δραστηριότητες, τη φοροαποφυγή και τη φοροδιαφυγή

text:
               18.5.2017

               EL

               Επίσημη Εφημερίδα της Ευρωπαϊκής Ένωσης

               L 125/34

         ΑΠΌΦΑΣΗ (ΕΕ) 2017/846 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 16ης Μαρτίου 2017
   για την παράταση της θητείας της εξεταστικής επιτροπής για τη διερεύνηση καταγγελλόμενων παραβιάσεων και περιπτώσεων κακοδιοίκησης κατά την εφαρμογή του ενωσιακού δικαίου σε σχέση με τη νομιμοποίηση εσόδων από παράνομες δραστηριότητες, τη φοροαποφυγή και τη φοροδιαφυγή
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη την πρόταση της διάσκεψης των Προέδρων,

               —

               έχοντας υπόψη το άρθρο 226 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη την απόφαση 95/167/ΕΚ, Ευρατόμ, ΕΚΑΧ του Ευρωπαϊκού Κοινοβουλίου, του Συμβουλίου και της Επιτροπής, της 19ης Απριλίου 1995, περί των λεπτομερών διατάξεων άσκησης του δικαιώματος εξέτασης των πραγμάτων από το Ευρωπαϊκό Κοινοβούλιο (1),

               —

               έχοντας υπόψη την απόφαση (ΕΕ) 2016/1021 του Ευρωπαϊκού Κοινοβουλίου, της 8ης Ιουνίου 2016, σχετικά με τη σύσταση, τον καθορισμό αρμοδιοτήτων, την αριθμητική σύνθεση και τη διάρκεια θητείας εξεταστικής επιτροπής για τη διερεύνηση καταγγελλόμενων παραβιάσεων και περιπτώσεων κακοδιοίκησης κατά την εφαρμογή του ενωσιακού δικαίου σε σχέση με τη νομιμοποίηση εσόδων από παράνομες δραστηριότητες, τη φοροαποφυγή και τη φοροδιαφυγή (2),

               —

               έχοντας υπόψη το άρθρο 198 παράγραφος 11 του κανονισμού του,

               Α.

               λαμβάνοντας υπόψη ότι η εξεταστική επιτροπή ζήτησε την παράταση της θητείας της προκειμένου να μπορέσει να εκτελέσει πλήρως και κατάλληλα την εντολή της, δεδομένων του αριθμού των εγγράφων που πρέπει ακόμη να εξεταστούν, των αναλύσεων που έχουν ανατεθεί και των ενδιαφερομένων των οποίων η ακρόαση εκκρεμεί·

               1.

               αποφασίζει να παρατείνει για τρεις μήνες τη θητεία της εξεταστικής επιτροπής.

            Για το Ευρωπαϊκό Κοινοβούλιο

            Ο Πρόεδρος

         A. TAJANI

      (1)  ΕΕ L 113 της 19.5.1995, σ. 1.

      (2)  ΕΕ L 166 της 24.6.2016, σ. 10.


title: Απόφαση (ΕΕ) 2015/1789 του Συμβουλίου, της 1ης Οκτωβρίου 2015, σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής του ΕΟΧ όσον αφορά τροποποίησεις του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος ΧΧ (Περιβάλλον) της συμφωνίας για τον ΕΟΧ (οδηγία για την ποιότητα των καυσίμων)

text:
               7.10.2015

               EL

               Επίσημη Εφημερίδα της Ευρωπαϊκής Ένωσης

               L 260/20

         ΑΠΌΦΑΣΗ (ΕΕ) 2015/1789 ΤΟΥ ΣΥΜΒΟΥΛΊΟΥ
   της 1ης Οκτωβρίου 2015
   σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της Μεικτής Επιτροπής του ΕΟΧ όσον αφορά τροποποίησεις του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος ΧΧ (Περιβάλλον) της συμφωνίας για τον ΕΟΧ (οδηγία για την ποιότητα των καυσίμων)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114 και το άρθρο 192 παράγραφος 1, σε συνδυασμό με το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία για τον Ευρωπαϊκό Οικονομικό Χώρο (2) («συμφωνία για τον ΕΟΧ») άρχισε να ισχύει την 1η Ιανουαρίου 1994.

               (2)

               Σύμφωνα με το άρθρο 98 της συμφωνίας για τον ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, τα παραρτήματα II και ΧΧ της συμφωνίας για τον ΕΟΧ.

               (3)

               Η οδηγία 2009/30/ΕΚ του Ευρωπαϊκού Κοινοβουλίου και του Συμβουλίου (3) πρόκειται να ενσωματωθεί στη συμφωνία για τον ΕΟΧ.

               (4)

               Τα παραρτήματα II και XX της συμφωνίας για τον ΕΟΧ θα πρέπει, επομένως, να τροποποιηθούν αναλόγως.

               (5)

               Η θέση της Ένωσης στο πλαίσιο της Μεικτής Επιτροπής του ΕΟΧ θα πρέπει, επομένως, να βασιστεί στο συνημμένο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί, εξ ονόματος της Ένωσης, στο πλαίσιο της Μεικτής Επιτροπής του ΕΟΧ, για τις προτεινόμενες τροποποίησεις του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος XX (Περιβάλλον) της συμφωνίας για τον ΕΟΧ βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει από την ημερομηνία της έκδοσής της.

      Λουξεμβούργο, 1 Οκτωβρίου 2015.

            Για το Συμβούλιο

            Ο Πρόεδρος

         E. SCHNEIDER

      (1)  ΕΕ L 305 της 30.11.1994, σ. 6.

      (2)  ΕΕ L 1 της 3.1.1994, σ. 3.

      (3)  Οδηγία 2009/30/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, με την οποία τροποποιείται η οδηγία 98/70/ΕΚ όσον αφορά τις προδιαγραφές για τη βενζίνη, το ντίζελ και το πετρέλαιο εσωτερικής καύσης και την καθιέρωση μηχανισμού για την παρακολούθηση και τη μείωση των εκπομπών αερίων του θερμοκηπίου και τροποποιείται η οδηγία 1999/32/ΕΚ του Συμβουλίου όσον αφορά την προδιαγραφή των καυσίμων που χρησιμοποιούνται στα πλοία εσωτερικής ναυσιπλοΐας και καταργείται η οδηγία 93/12/ΕΟΚ (ΕΕ L 140 της 5.6.2009, σ. 88).

      ΣΧΕΔΙΟ
      ΑΠΟΦΑΣΗ αριθ. …/2015
      ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟΧ
      της …
      για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος XX (Περιβάλλον) της συμφωνίας ΕΟΧ
      Η ΜΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο («συμφωνία ΕΟΧ») και ιδίως το άρθρο 98,
      Εκτιμώντας τα ακόλουθα:

                  (1)

                  Η οδηγία 2009/30/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, με την οποία τροποποιείται η οδηγία 98/70/ΕΚ όσον αφορά τις προδιαγραφές για τη βενζίνη, το ντίζελ και το πετρέλαιο εσωτερικής καύσης και την καθιέρωση μηχανισμού για την παρακολούθηση και τη μείωση των εκπομπών αερίων του θερμοκηπίου, τροποποιείται η οδηγία 1999/32/ΕΚ του Συμβουλίου όσον αφορά την προδιαγραφή των καυσίμων που χρησιμοποιούνται στα πλοία εσωτερικής ναυσιπλοΐας και καταργείται η οδηγία 93/12/ΕΟΚ (1) πρόκειται να ενσωματωθεί στη συμφωνία ΕΟΧ.

                  (2)

                  Η οδηγία 2009/30/ΕΚ καταργεί την οδηγία 93/12/ΕΟΚ του Συμβουλίου (2), η οποία έχει ενσωματωθεί στη συμφωνία ΕΟΧ και η οποία πρέπει, συνεπώς, να διαγραφεί από τη συμφωνία ΕΟΧ.

                  (3)

                  Τα παραρτήματα II και XX της συμφωνίας ΕΟΧ θα πρέπει, επομένως, να τροποποιηθούν αναλόγως,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το κεφάλαιο XVII του παραρτήματος II της συμφωνίας ΕΟΧ τροποποιείται ως εξής:

                  1.

                  Στο σημείο 6α (Οδηγία 98/70/ΕΚ του Ευρωπαϊκού Κοινοβουλίου και του Συμβουλίου) προστίθεται η ακόλουθη περίπτωση:

                              «—

                                 32009 L 0030: Οδηγία 2009/30/ΕΚ του Ευρωπαϊκού Κοινοβουλίου και του Συμβουλίου της 23ης Απριλίου 2009 (ΕΕ L 140 της 5.6.2009, σ. 88).»

                  2.

                  Στο σημείο 6α (Οδηγία 98/70/ΕΚ του Ευρωπαϊκού Κοινοβουλίου και του Συμβουλίου) προστίθεται το ακόλουθο κείμενο:

                              «γ)

                              Στο άρθρο 2 παράγραφος 5, η λέξη “Ισλανδία” προστίθεται μετά τη λέξη “Φινλανδία” και η λέξη “Νορβηγία” προστίθεται μετά τη λέξη “Λιθουανία”.

                              δ)

                              Στο άρθρο 3 παράγραφος 4, μετά το πρώτο εδάφιο προστίθεται το ακόλουθο εδάφιο:
                              “Η Ισλανδία μπορεί, κατά τη θερινή περίοδο, να επιτρέπει τη διάθεση στην αγορά βενζίνης που περιέχει αιθανόλη ή μεθανόλη με μέγιστη τάση ατμών 70 kPa, υπό τον όρο ότι η χρησιμοποιούμενη αιθανόλη είναι βιοκαύσιμο ή ότι η μείωση των εκπομπών αερίων θερμοκηπίου από τη χρήση μεθανόλης πληροί τα κριτήρια που ορίζονται στο άρθρο 7β παράγραφος 2.”

                              ε)

                              Τα άρθρα 7α έως 7ε δεν εφαρμόζονται στο Λιχτενστάιν.

                              στ)

                              Το άρθρο 7β παράγραφος 6 δεν εφαρμόζεται στα κράτη της ΕΖΕΣ.»

                  3.

                  Το κείμενο του σημείου 6 (οδηγία 93/12/ΕΟΚ του Συμβουλίου) διαγράφεται.

            Άρθρο 2
      Στο σημείο 21αδ (Οδηγία 1999/32/ΕΚ του Συμβουλίου) του παραρτήματος XX της συμφωνίας ΕΟΧ προστίθεται η ακόλουθη περίπτωση:

                  «—

                     32009 L 0030: Οδηγία 2009/30/ΕΚ του Ευρωπαϊκού Κοινοβουλίου και του Συμβουλίου της 23ης Απριλίου 2009 (ΕΕ L 140 της 5.6.2009, σ. 88).»

            Άρθρο 3
      Τα κείμενα της οδηγίας 2009/30/ΕΚ στην ισλανδική και τη νορβηγική γλώσσα, τα οποία θα δημοσιευτούν στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 4
      Η παρούσα απόφαση αρχίζει να ισχύει στις …, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας ΕΟΧ (3).
      Άρθρο 5
      Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

         Βρυξέλλες,

               Για τη Μεικτή Επιτροπή του ΕΟΧ

               Ο Πρόεδρος

               Οι Γραμματείς

               της Μεικτής Επιτροπής του ΕΟΧ

         (1)  ΕΕ L 140 της 5.6.2009, σ. 88.

         (2)  ΕΕ L 74 της 27.3.1993, σ. 81.

         (3)  [Δεν έχουν αναφερθεί συνταγματικές απαιτήσεις]. [Έχουν αναφερθεί συνταγματικές απαιτήσεις].


title: 2014/633/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης SESAR για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/347

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης SESAR για το οικονομικό έτος 2012
   (2014/633/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της κοινής επιχείρησης SESAR για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της κοινής επιχείρησης SESAR για το οικονομικό έτος 2012, που συνοδεύεται από τις απαντήσεις της κοινής επιχείρησης (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05851/2014 – C7-0053/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 219/2007 του Συμβουλίου, της 27ης Φεβρουαρίου 2007, για τη σύσταση κοινής επιχείρησης για την ανάπτυξη του ευρωπαϊκού συστήματος νέας γενιάς για τη διαχείριση της εναέριας κυκλοφορίας (SESAR) (4), και ιδίως το άρθρο 4β,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0197/2014),

               1.

               χορηγεί απαλλαγή στον εκτελεστικό διευθυντή της κοινής επιχείρησης SESAR για την εκτέλεση του προϋπολογισμού της κοινής επιχείρησης για το οικονομικό έτος 2012·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή της κοινής επιχείρησης SESAR, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 369 της 17.12.2013, σ. 49.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 64 της 2.3.2007, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: 2014/418/EE: Απόφαση της Ευρωπαϊκής Κεντρικής Τράπεζας, της 16ης Ιουνίου 2014 , που τροποποιεί την απόφαση EΚΤ/2007/7 σχετικά με τους όρους και τις προϋποθέσεις του TARGET2-EKT (EΚΤ/2014/27)

text:
               1.7.2014

               EL

               Επίσημη Εφημερίδα της Ευρωπαϊκής Ένωσης

               L 192/68

         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 16ης Ιουνίου 2014
   που τροποποιεί την απόφαση EΚΤ/2007/7 σχετικά με τους όρους και τις προϋποθέσεις του TARGET2-EKT

      (EΚΤ/2014/27)

      (2014/418/EE)

   Η ΕΚΤΕΛΕΣΤΙΚΗ ΕΠΙΤΡΟΠΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 127 παράγραφος 2,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τα άρθρα 11.6, 17, 22 και 23,
   Έχοντας υπόψη την κατευθυντήρια γραμμή ΕΚΤ/2012/27, της 5ης Δεκεμβρίου 2012, σχετικά με το Διευρωπαϊκό Αυτοματοποιημένο Σύστημα Ταχείας Μεταφοράς Κεφαλαίων και Διακανονισμού σε Συνεχή Χρόνο (TARGET2) (1), και ιδίως το άρθρο 8 παράγραφος 2,
   Εκτιμώντας τα ακόλουθα:

               (1)

               Η κατευθυντήρια γραμμή ΕΚΤ/2012/27 εξειδίκευσε τους όρους τοκισμού των λογαριασμών μονάδων πληρωμών (ΜΠ) και των υπολογαριασμών τους κατά τρόπο που θα μπορούσε να είχε παρεμβάλει προσκόμματα σε απόφαση του τελευταίου να μειώσει το επιτόκιο της διευκόλυνσης αποδοχής καταθέσεων κάτω του μηδέν τοις εκατό.

               (2)

               Ενόψει τούτου, η κατευθυντήρια γραμμή ΕΚΤ/2012/27 τροποποιήθηκε από την κατευθυντήρια γραμμή ΕΚΤ/2014/25 (2), προκειμένου να αρθούν πιθανά προσκόμματα τέτοιου είδους.

               (3)

               Καθίσταται επομένως αναγκαία η τροποποίηση και της απόφασης ΕΚΤ/2007/7 (3), προκειμένου να αποτυπωθούν στο ρυθμιστικό πλαίσιο του TARGET2-EKT οι τροποποιήσεις τις οποίες εισάγει η κατευθυντήρια γραμμή ΕΚΤ/2014/25 σε σχέση με τον τοκισμό των λογαριασμών ΜΠ και των υπολογαριασμών τους,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποιήσεις της απόφασης ΕΚΤ/2007/7
   Το παράρτημα της απόφασης ΕΚΤ/2007/7 τροποποιείται ως εξής:

               1)

               Στο άρθρο 1, παρεμβάλλονται οι ακόλουθοι ορισμοί:

                           «—

                           ‘deposit facility’ means a Eurosystem standing facility which counterparties may use to make overnight deposits with an NCB at a pre-specified deposit rate,

                           —

                           ‘deposit facility rate’ means the interest rate applicable to the deposit facility,».

               2)

               Στο άρθρο 10, η παράγραφος 3 αντικαθίσταται από το ακόλουθο κείμενο:
               «3.   PM accounts and their sub-accounts shall be remunerated either at zero per cent or the deposit facility rate, whichever is lower.».

         Άρθρο 2
   Έναρξη ισχύος
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Φρανκφούρτη, 16 Ιουνίου 2014.

            Ο Πρόεδρος της ΕΚΤ

         Mario DRAGHI

      (1)  ΕΕ L 30 της 30.1.2013, σ. 1.

      (2)  Κατευθυντήρια γραμμή ΕΚΤ/2014/25 της 5ης Ιουνίου 2014 που τροποποιεί την κατευθυντήρια γραμμή ΕΚΤ/2012/27 σχετικά με το Διευρωπαϊκό Αυτοματοποιημένο Σύστημα Ταχείας Μεταφοράς Κεφαλαίων και Διακανονισμού σε Συνεχή Χρόνο (TARGET2) (ΕΕ L 168 της 7.6.2014, σ. 120).

      (3)  Απόφαση ΕΚΤ/2007/7, της 24ης Ιουλίου 2007, σχετικά με τους όρους και τις προϋποθέσεις του TARGET2-EKT (ΕΕ L 237 της 8.9.2007, σ. 71).


title: Απόφαση αριθ. S2, της 12ης Ιουνίου 2009 , σχετικά με τα τεχνικά χαρακτηριστικά της ευρωπαϊκής κάρτας ασφάλισης ασθένειας (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)

text:
               24.4.2010

               EL

               Επίσημη Εφημερίδα της Ευρωπαϊκής Ένωσης

               C 106/26

         ΑΠΌΦΑΣΗ αριθ. S2
   της 12ης Ιουνίου 2009
   σχετικά με τα τεχνικά χαρακτηριστικά της ευρωπαϊκής κάρτας ασφάλισης ασθένειας
   (Κείμενο που παρουσιάζει ενδιαφέρον για τον ΕΟΧ και για τη συμφωνία ΕΚ/Ελβετίας)
   2010/C 106/09
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΙΣΗΣ,
   Έχοντας υπόψη:
   το άρθρο 72 στοιχείο α) του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για το συντονισμό των συστημάτων κοινωνικής ασφάλειας (1), δυνάμει του οποίου η Διοικητική Επιτροπή είναι αρμόδια για την εξέταση όλων των διοικητικών θεμάτων ή των θεμάτων ερμηνείας που απορρέουν από τις διατάξεις του κανονισμού (ΕΚ) αριθ. 883/2004 και του κανονισμού (ΕΚ) αριθ. 987/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) αριθ. 883/2004 για τον συντονισμό των συστημάτων κοινωνικής ασφάλειας (2),
   την απόφαση αριθ. S1 της Διοικητικής Επιτροπής, της 12ης Ιουνίου 2009, σχετικά με την ευρωπαϊκή κάρτα ασφάλισης ασθένειας (3),
   Εκτιμώντας τα ακόλουθα:

               (1)

               Προκειμένου να διευκολυνθεί η αποδοχή και η απόδοση των δαπανών για παροχές σε είδος βάσει της ευρωπαϊκής κάρτας ασφάλισης ασθένειας, είναι αναγκαίο τα τρία κυρίως ενδιαφερόμενα μέρη, δηλαδή οι ασφαλισμένοι, οι πάροχοι υπηρεσιών υγείας και οι ασφαλιστικοί φορείς, να αναγνωρίζουν εύκολα και να αποδέχονται την ευρωπαϊκή κάρτα ασφάλισης ασθένειας σύμφωνα με ένα ενιαίο υπόδειγμα και ομοιογενείς προδιαγραφές.

               (2)

               Οι πληροφορίες που πρέπει να είναι ορατές στην ευρωπαϊκή κάρτα ασφάλισης ασθένειας ορίζονται στο σημείο 7 της απόφασης αριθ. S1. Η εισαγωγή μιας ευρωπαϊκής κάρτας ασφάλισης ασθένειας με ορατά δεδομένα είναι η πρώτη φάση μιας διαδικασίας που οδηγεί στη χρήση ενός ηλεκτρονικού μέσου, το οποίο θα παρέχει δικαίωμα για παροχές σε είδος κατά τη διάρκεια προσωρινής διαμονής σε ένα κράτος μέλος άλλο από το αρμόδιο ή το κράτος κατοικίας. Συνεπώς, οι αρμόδιοι φορείς των κρατών μελών που επιθυμούν να το πράξουν, μπορούν να ενσωματώσουν σε ένα ηλεκτρονικό μέσο, για παράδειγμα σε ένα μικροεπεξεργαστή ή μια μαγνητική ταινία, από το αρχικό στάδιο και μετέπειτα, τα δεδομένα που αναφέρονται στην παρούσα αιτιολογική σκέψη.

               (3)

               Όταν εξαιρετικές περιστάσεις εμποδίζουν την έκδοση μιας ευρωπαϊκής κάρτας ασφάλισης ασθένειας, εκδίδεται ένα προσωρινό πιστοποιητικό αντικατάστασης σύμφωνα με ένα ενιαίο υπόδειγμα,
               Ενεργώντας σύμφωνα με τους όρους που προβλέπονται στο άρθρο 71 παράγραφος 2 του κανονισμού (ΕΚ) αριθ. 883/2004,

         ΑΠΟΦΑΣΙΖΕΙ:

               1.

               Το σχέδιο και οι προδιαγραφές της ευρωπαϊκής κάρτας ασφάλισης ασθένειας καταρτίζονται σύμφωνα με το παράρτημα Ι της παρούσας απόφασης.

               2.

               Το υπόδειγμα του προσωρινού πιστοποιητικού αντικατάστασης καταρτίζεται σύμφωνα με το παράρτημα 2 της παρούσας απόφασης.

               3.

               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Εφαρμόζεται από την ημερομηνία έναρξης ισχύος του κανονισμού (ΕΚ) αριθ. 987/2009.

            Η πρόεδρος της Διοικητικής Επιτροπής

         Gabriela PIKOROVÁ

      (1)  ΕΕ L 166 της 30.4.2004, σ. 1.

      (2)  ΕΕ L 284 της 30.10.2009, σ. 1.

      (3)  Βλέπε σελίδα 23 της παρούσας Επίσημης Εφημερίδας.

      ΠΑΡΑΡΤΗΜΑ Ι

         Τεχνικές διατάξεις σχετικά με το σχέδιο της ευρωπαϊκής κάρτας ασφάλισης ασθένειας

      1.   ΕΙΣΑΓΩΓΗ
      Σύμφωνα με τις σχετικές αποφάσεις της Διοικητικής Επιτροπής για το Συντονισμό των Συστημάτων Κοινωνικής Ασφάλισης, η ευρωπαϊκή κάρτα ασφάλισης ασθένειας περιέχει ένα ελάχιστο σύνολο ορατών δεδομένων, τα οποία χρησιμοποιούνται από κράτος μέλος άλλο από το κράτος ασφάλισης ή το κράτος κατοικίας με σκοπό:

                  —

                  την ταυτοποίηση του ασφαλισμένου, του αρμόδιου ασφαλιστικού φορέα και της κάρτας,

                  —

                  την πιστοποίηση του δικαιώματος υγειονομικής περίθαλψης κατά τη διάρκεια προσωρινής διαμονής σε άλλο κράτος μέλος.

            Τα παρακάτω υποδείγματα βασίζονται στις τεχνικές προδιαγραφές που ορίζονται στο παρόν έγγραφο εν είδει παραδείγματος.

      Παρότι η σειρά των ορατών δεδομένων είναι ταυτόσημη και στα δύο υποδείγματα, δηλαδή, ανεξάρτητα, από την πλευρά που χρησιμοποιείται για την ευρωπαϊκή κάρτα ασφάλισης ασθένειας, η δομή που έχει οριστεί για την εμπρόσθια και την οπίσθια όψη είναι διαφορετική. Αυτό είναι το αποτέλεσμα συμβιβασμού μεταξύ του απαιτούμενου ενιαίου υποδείγματος ευρωπαϊκής κάρτας και των διαρθρωτικών διαφορών των δύο όψεων, ώστε να διατηρείται παράλληλα το ενιαίο ύφος των δύο όψεων της κάρτας.
      2.   ΑΝΑΦΟΡΑ ΠΡΟΤΥΠΩΝ

                  Αναφορά

                  Τίτλος εγγράφου/Περιγραφή

                  Ημερομηνία έκδοσης

                  ISO 3166-1

                  Κωδικοί ονομάτων χωρών και υποδιαιρέσεών τους — Μέρος 1: Κωδικοί χωρών

                  1997

                  ISO/IEC 7810

                  Κάρτες αναγνώρισης στοιχείων ταυτότητας — Φυσικά χαρακτηριστικά

                  1995

                  ISO/IEC 7816

                  Κάρτες αναγνώρισης στοιχείων ταυτότητας — Κάρτες ολοκληρωμένου(-ων) κυκλώματος(-άτων) με επαφές

                              Μέρος 1:

                              Φυσικά χαρακτηριστικά

                  1998

                              Μέρος 2:

                              Διαστάσεις και θέση των επαφών

                  1999

                  Σειρά ISO 8859

                  Σύνολα κωδικοποιημένων γραφικών χαρακτήρων με 8-bit και ένα byte
                  Μέρος 1-4: Λατινικό αλφάβητο αριθ. 1 έως 4

                  1998

                  EN 1867

                  Κάρτες αναγνώσιμες από μηχανή — Εφαρμογές υγείας — Σύστημα αρίθμησης και διαδικασία καταχώρησης για αναγνωριστικά στοιχείων ταυτότητας εκδότη

                  1997

            3.   ΠΡΟΔΙΑΓΡΑΦΕΣ
      3.1.   Ορισμοί

      Η εμπρόσθια όψη είναι η όψη στην οποία ενσωματώνεται ο μικροεπεξεργαστής (εάν υπάρχει). Η οπίσθια όψη είναι η όψη στην οποία προστίθεται η μαγνητική ταινία (εάν υπάρχει). Εάν δεν υπάρχει ούτε μικροεπεξεργαστής ούτε μαγνητική ταινία, η εμπρόσθια όψη είναι η όψη στην οποία αναγράφονται οι πληροφορίες που παρουσιάζονται στο παρόν έγγραφο.
      3.2.   Γενική δομή

      Ο μορφότυπος της ευρωπαϊκής κάρτας ασφάλισης ασθένειας τηρεί τον μορφότυπο ΙD-1 (53,98 mm ύψος, 85,60 mm πλάτος και 0,76 mm πάχος). Ωστόσο, εάν η ευρωπαϊκή κάρτα ασφάλισης ασθένειας έχει τη μορφή αυτοκόλλητης ετικέτας, η οποία εφαρμόζεται στην οπίσθια όψη της εθνικής κάρτας, τότε δεν ισχύει το κριτήριο πάχους ΙD-1.
      3.2.1.   Ευρωπαϊκή κάρτα ασφάλισης ασθένειας: εμπρόσθια όψη της κάρτας

      Το φόντο διαιρείται σε δύο μέρη από έναν άξονα, ο οποίος χωρίζει την επιφάνεια της κάρτας κάθετα στο τμήμα 1 αριστερά (πλάτους 53 mm) και στο τμήμα 2 δεξιά.
      Τέσσερα δεσμευτικά θέσης οριοθετούνται με τη βοήθεια διαχωριστικών γραμμών:

                  —

                  3 κάθετες διαχωριστικές γραμμές

                              α)

                              στα 5 mm από το αριστερό άκρο της κάρτας·

                              β)

                              στα 21,5 mm από το αριστερό άκρο της κάρτας·

                              γ)

                              στο 1 mm από το δεξιό άκρο της κάρτας·

                  —

                  3 οριζόντιες διαχωριστικές γραμμές

                              δ)

                              στα 2 mm από το επάνω άκρο της κάρτας·

                              ε)

                              στα 17 mm από το επάνω άκρο της κάρτας·

                              στ)

                              στα 5 mm από το κάτω άκρο της κάρτας.

            α)   Κάρτα χωρίς μικροεπεξεργαστή

      β)   Κάρτα μικροεπεξεργαστή

      3.2.2.   Ευρωπαϊκή κάρτα ασφάλισης ασθένειας: οπίσθια όψη της κάρτας

      Το φόντο διαιρείται σε δύο μέρη από έναν άξονα, ο οποίος χωρίζει την επιφάνεια της κάρτας οριζόντια σε δύο ισομεγέθη τμήματα. Το τμήμα 1 αποτελεί το άνω τμήμα της κάρτας και το τμήμα 2 το κάτω.
      Πέντε δεσμευτικά θέσης οριοθετούνται με τη βοήθεια διαχωριστικών γραμμών:

                  —

                  Συμμετρικά

                              ζ)

                              στα 9 mm από το αριστερό άκρο της κάρτας·

                              η)

                              στη μέση της κάρτας·

                              θ)

                              στα 9 mm από το δεξιό άκρο της κάρτας·

                  —

                  Κάθετα

                              ι)

                              στα 3 mm από το αριστερό άκρο της κάρτας·

                              ια)

                              στα 3 mm από το δεξιό άκρο της κάρτας·

                  —

                  Οριζόντια

                              ιβ)

                              στη μέση της κάρτας·

                              ιγ)

                              στα 2 mm από το κάτω άκρο της κάρτας.

            γ)   Με μαγνητική ταινία

      δ)   Χωρίς μαγνητική ταινία

      3.3.   Φόντο και γραφικά στοιχεία

      3.3.1.   Χρώματα του φόντου

      Ο συνδυασμός των χρωμάτων του φόντου έχει ως εξής (1):

                  —

                  το τμήμα 1 είναι μπλε σκούρο και ιώδες (2),

                  —

                  το τμήμα 2 είναι ένας τόνος γκρι/μπλε (3), το οποίο σκουραίνει ελαφρά από το μέσο προς τα άκρα της κάρτας,

                  —

                  το πεδίο δεδομένων περιλαμβάνει λευκές λωρίδες, οι οποίες αποτελούν το φόντο για τις επιμέρους γραμμές δεδομένων (βλέπε παρακάτω).

            Στο τμήμα 2 και στο πεδίο δεδομένων έχει χρησιμοποιηθεί εφέ σκίασης, ώστε να δημιουργείται η εντύπωση ανάγλυφου που φωτίζεται από την άνω αριστερή γωνία της κάρτας.
      Ο κενός χώρος είναι του ίδιου χρώματος είτε με το τμήμα 2 (χωρίς το εφέ σκίασης) είτε με το πεδίο δεδομένων.
      3.3.2.   Ευρωπαϊκό έμβλημα

      Το ευρωπαϊκό σήμα αποτελείται από τα ευρωπαϊκά αστέρια σε λευκό χρώμα:

                  —

                  εάν βρίσκεται στην εμπρόσθια όψη της κάρτας, έχει διάμετρο 15 mm και τοποθετείται κάθετα κάτω από τη διαχωριστική γραμμή «δ» και με οριζόντια στοίχιση στο κέντρο του τμήματος 2 του φόντου·

                  —

                  εάν βρίσκεται στην οπίσθια όψη της κάρτας, έχει διάμετρο 10 mm και τοποθετείται συμμετρικά κατά μήκος του κάθετου άξονα «θ» και με στοίχιση στο κέντρο σε σχέση με τον ελεύθερο χώρο.

            Θα χρησιμοποιηθεί ένα εναλλακτικό σήμα για τις χώρες στις οποίες πρόκειται να εκδοθεί ευρωπαϊκή κάρτα, αλλά δεν είναι μέλη της Ευρωπαϊκής Ένωσης.
      3.3.3.   Πεδίο δεδομένων

      Ο χώρος του πεδίου δεδομένων αποτελείται από λευκές λωρίδες δεδομένων (5 στην εμπρόσθια όψη και 4 στην οπίσθια) ύψους 4 mm με μεσοδιαστήματα 2 mm:

                  —

                  στην εμπρόσθια όψη της κάρτας, το πεδίο δεδομένων βρίσκεται στο κέντρο μεταξύ των καθέτων διαχωριστικών γραμμών «β» και «γ» και των οριζοντίων «ε» και «στ»·

                  —

                  στην οπίσθια όψη της κάρτας, το πεδίο δεδομένων τοποθετείται συμμετρικά σε σχέση με τον κάθετο άξονα «η» και μεταξύ των κάθετων διαχωριστικών γραμμών «ι» και «ια» και πάνω από την οριζόντια γραμμή «ιγ».

            3.3.4.   Κενός χώρος

      Ο κενός χώρος βρίσκεται στην οπίσθια όψη της ευρωπαϊκής κάρτας και μπορεί να χρησιμοποιηθεί από τις εθνικές αρχές. Μπορεί, για παράδειγμα, να χρησιμοποιηθεί για την τοποθέτηση λωρίδας υπογραφής, κειμένου, λογότυπου ή άλλου σήματος. Ωστόσο, το περιεχόμενο του χώρου αυτού δεν έχει νομική αξία, αλλά μόνο ενημερωτική.
      Ο κενός χώρος τοποθετείται ως εξής:

                  —

                  όταν η ευρωπαϊκή όψη της κάρτας είναι η εμπρόσθια, η οπίσθια αποτελεί ελεύθερο χώρο χωρίς καμία προδιαγραφή·

                  —

                  όταν η ευρωπαϊκή όψη της κάρτας είναι η οπίσθια όψη κάποιας άλλης κάρτας, ο κενός χώρος χωρίς άλλες προδιαγραφές πέρα από τις διαστάσεις του, παραμένει διαθέσιμος στην οπίσθια όψη της κάρτας (10 mm ύψος και 52 mm πλάτος). Τοποθετείται συμμετρικά κατά μήκος του κάθετου άξονα «η», με στοίχιση στο κέντρο μεταξύ του χώρου της μαγνητικής ταινίας και των πεδίων δεδομένων. Ο εκδότης της κάρτας μπορεί να χρησιμοποιήσει τον κενό χώρο για την τοποθέτηση λωρίδας υπογραφής ή κειμένου·

                  —

                  εάν δεν υπάρχει μαγνητική ταινία, ο κενός χώρος έχει 20 mm ύψος αντί για 10 mm.

            3.4.   Προκαθορισμένα στοιχεία δεδομένων

      3.4.1.   Όνομα κάρτας

                  Όνομα πεδίου

                  Όνομα κάρτας

                  Περιγραφή

                  Η κοινή ονομασία της κάρτας, όπως ορίζεται στην απόφαση αριθ. 190 της Διοικητικής Επιτροπής.

                  Θέση

                  Στην εμπρόσθια όψη, κάτω από την οριζόντια διαχωριστική γραμμή «δ» και δεξιά της κάθετης διαχωριστικής γραμμής «α».
                  Στην οπίσθια όψη, τοποθετημένο συμμετρικά κατά μήκος του κάθετου άξονα «η» και στο κέντρο της περιοχής μεταξύ της μαγνητικής ταινίας και του άνω άκρου της κάρτας.

                  Τιμές

                  Η τιμή «ευρωπαϊκή κάρτα ασφάλισης ασθένειας» είναι γραμμένη σε μια από τις επίσημες γλώσσες της Ευρωπαϊκής Ένωσης.

                  Μορφότυπος

                  Γραμματοσειρά «Verdana True Type» ή παρόμοια, με κεφαλαίους χαρακτήρες και κανονικό στυλ γραμματοσειράς, μέγεθος 7 στιγμών στην εμπρόσθια όψη και 6 στιγμών στην οπίσθια όψη, λευκού χρώματος, με πλάτος χαρακτήρων συμπιεσμένο στο 90 % του κανονικού μεγέθους και «κανονική» θέση και διαστήματα χαρακτήρων.

                  Μήκος

                  40 χαρακτήρες

                  Παρατήρηση

                  Η ακριβής διατύπωση του ονόματος στη γλώσσα του κράτους μέλους έκδοσης εμπίπτει αποκλειστικά στην ευθύνη του τελευταίου.

            3.4.2.   Τίτλος

                  Όνομα πεδίου

                  Τίτλος

                  Περιγραφή

                  Ο τίτλος προσδιορίζει τη σημασία του πεδίου δεδομένων.

                  Θέση

                  Πάνω από κάθε πεδίο προσωπικών δεδομένων
                  Στοίχιση αριστερά για τους τίτλους που βρίσκονται στην αριστερή πλευρά και στοίχιση δεξιά για τους τίτλους που βρίσκονται στη δεξιά πλευρά της κάρτας.

                  Τιμές

                  Οι τιμές αναγράφονται σε μια από τις επίσημες γλώσσες της Ευρωπαϊκής Ένωσης και ορίζονται όπως φαίνεται παρακάτω (χρησιμοποιώντας ως κείμενο αναφοράς το αγγλικό κείμενο):

                              1.

                              (δεν υπάρχει τίτλος για τον κωδικό εντύπου)

                              2.

                              (δεν υπάρχει τίτλος για τον κωδικό αριθμό του κράτους μέλους)

                              3.

                              Επίθετο

                              4.

                              Όνομα(-τα)

                              5.

                              Ημερομηνία γέννησης

                              6.

                              Αριθμός μητρώου (προσωπικός αριθμός αναγνώρισης)

                              7.

                              Κωδικός αριθμός του φορέα

                              8.

                              Λογικός αριθμός της κάρτας

                              9.

                              Ημερομηνία λήξης

                  Μορφότυπος

                  Γραμματοσειρά «Verdana True Type» ή παρόμοια, κανονικό στυλ γραμματοσειράς, μέγεθος 5 στιγμών, λευκού χρώματος, με πλάτος χαρακτήρων συμπιεσμένο στο 90 % του κανονικού μεγέθους και «κανονική» θέση και διαστήματα χαρακτήρων.
                  Διάστιχο 2 στιγμών + μέγεθος χαρακτήρων.

                  Μήκος

                  Όπως απαιτείται για κάθε μία από τις προαναφερθείσες σταθερές τιμές

                  Παρατήρηση

                  Κάθε τίτλος προσδιορίζεται με σαφήνεια από έναν αριθμό, προκειμένου να είναι δυνατή η υπέρθεση της κάρτας σε διαφορετικές γλώσσες.
                  Η ακριβής διατύπωση των τιμών τίτλου στη γλώσσα του κράτους μέλους έκδοσης είναι αποκλειστικά ευθύνη του τελευταίου.

            3.4.3.   Κράτος έκδοσης

                  Όνομα πεδίου

                  Κωδικός κράτους έκδοσης

                  Περιγραφή

                  Αναγνωριστικός κωδικός του κράτους έκδοσης της κάρτας.

                  Θέση

                  Πεδίο 2: Στο κέντρο του ευρωπαϊκού σήματος, εντός λευκού τετραγώνου ύψους 4 mm και πλάτους 4 mm.

                  Τιμές

                  Ο διψήφιος κωδικός ISO της χώρας (ISO 3166-1)

                  Μορφότυπος

                  Γραμματοσειρά «Verdana True Type» ή παρόμοια, με κεφαλαίους χαρακτήρες και κανονικό στυλ γραμματοσειράς, μέγεθος 7 στιγμών, μαύρου χρώματος, με πλάτος χαρακτήρων συμπιεσμένο στο 90 % του κανονικού μεγέθους και «κανονική» θέση και διαστήματα χαρακτήρων.

                  Μήκος

                  2 χαρακτήρες.

                  Παρατήρηση

                  Για το Ηνωμένο Βασίλειο, θα χρησιμοποιείται ο κωδικός «UK» αντί για τον κωδικό «GB» που ορίζεται στο πρότυπο ISO.
                  Για κάθε κράτος μέλος θα χρησιμοποιείται ένας ενιαίος κωδικός.

            3.5.   Στοιχεία προσωπικών δεδομένων

      Τα στοιχεία προσωπικών δεδομένων έχουν τα ακόλουθα κοινά χαρακτηριστικά:

                  —

                  συμμόρφωση προς το πρότυπο ΕΝ 1387, όσον αφορά το σύνολο χαρακτήρων: Λατινικό αλφάβητο αριθ. 1-4 (ISO 8859-1 έως 4)·

                  —

                  εάν προκύψει ανάγκη σύντμησης των στοιχείων λόγω του περιορισμένου αριθμού διαστημάτων, πρέπει να επισημαίνεται με μία τελεία.

            Τα δεδομένα εκτυπώνονται με λέιζερ ή θερμική μεταφορά ή χαράσσονται, αλλά δεν είναι ανάγλυφα.
      Κάθε στοιχείο δεδομένων τοποθετείται στο πεδίο δεδομένων σύμφωνα με τα παρακάτω σχέδια.

      3.5.1.   Κενός χώρος (πρώην κωδικός εντύπου)

                  Όνομα πεδίου

                  Κενός χώρος

                  Περιγραφή

                  Θέση

                  Πεδίο 1:

                              —

                              Στην εμπρόσθια όψη, κάτω από την οριζόντια διαχωριστική γραμμή «δ» και αριστερά της κάθετης διαχωριστικής γραμμής «γ».

                              —

                              Στην οπίσθια όψη, τοποθετημένος συμμετρικά κατά μήκος του κάθετου άξονα «ζ» και ευθυγραμμισμένο στο κέντρο του ελεύθερου χώρου

                        Και στις δύο περιπτώσεις, τοποθετείται εντός λευκού παραλληλογράμμου ύψους 4 mm και πλάτους 10 mm.

            3.5.2.   Στοιχεία δεδομένων που σχετίζονται με τον κάτοχο της κάρτας

      Σημειώστε, ότι ο κάτοχος της κάρτας μπορεί να μην είναι ο άμεσα ασφαλισμένος αλλά ένας δικαιούχος, καθόσον η κάρτα είναι ατομική.

                  Όνομα πεδίου

                  Επίθετο του κατόχου της κάρτας

                  Περιγραφή

                  Το επίθετο του κατόχου της κάρτας, όπως χρησιμοποιείται στο κράτος μέλος έκδοσης

                  Θέση

                  Πεδίο 3

                  Τιμές

                  —

                  Μορφότυπος

                  Γραμματοσειρά «Verdana True Type» ή παρόμοια, με κεφαλαίους χαρακτήρες και κανονικό στυλ γραμματοσειράς, μέγεθος 7 στιγμών, μαύρου χρώματος, με πλάτος χαρακτήρων συμπιεσμένο στο 90 % του κανονικού μεγέθους και «κανονική» θέση και διαστήματα χαρακτήρων.
                  Στοιχισμένο αριστερά.
                  Διάστιχο 3 στιγμών + μέγεθος χαρακτήρων

                  Μήκος

                  Έως 40 χαρακτήρες

                  Παρατήρηση

                  Το πεδίο επιθέτου μπορεί να περιλαμβάνει τίτλους, πρόθεμα ή οποιοδήποτε άλλο συμπλήρωμα ή πρόθεμα ονόματος.

                  Όνομα πεδίου

                  Όνομα(-τα) ή μεσαίο(-α) όνομα(-τα) του κατόχου της κάρτας

                  Περιγραφή

                  Το όνομα (και το ενδιάμεσο όνομα) ή τα ονόματα του κατόχου της κάρτας όπως χρησιμοποιούνται στο κράτος μέλος έκδοσης.

                  Θέση

                  Πεδίο 4

                  Τιμές

                  —

                  Μορφότυπος

                  Γραμματοσειρά «Verdana True Type» ή παρόμοια, με κεφαλαίους χαρακτήρες και κανονικό στυλ γραμματοσειράς, μέγεθος 7 στιγμών, μαύρου χρώματος, πλάτος χαρακτήρων συμπιεσμένο στο 90 % του κανονικού μεγέθους και «κανονική» θέση και διαστήματα χαρακτήρων.
                  Στοιχισμένο στην αριστερή πλευρά.
                  Διάστιχο 3 στιγμών + μέγεθος χαρακτήρων

                  Μήκος

                  Έως 35 χαρακτήρες

                  Παρατήρηση

                  Το πεδίο ονόματος μπορεί να περιλαμβάνει αρχικό(-ά)

                  Όνομα πεδίου

                  Ημερομηνία γέννησης

                  Περιγραφή

                  Η ημερομηνία γέννησης του κατόχου της κάρτας, όπως χρησιμοποιείται στο κράτος μέλος έκδοσης

                  Θέση

                  Πεδίο 5

                  Τιμές

                  ΗΗ/ΜΜ/ΕΕΕΕ, όπου Η είναι η ημέρα, Μ ο μήνας και Ε το έτος

                  Μορφότυπος

                  Γραμματοσειρά «Verdana True Type» ή παρόμοια, κανονικό στυλ γραμματοσειράς, μέγεθος 7 στιγμών, μαύρου χρώματος, πλάτος χαρακτήρων συμπιεσμένο στο 90 % του κανονικού μεγέθους και «κανονική» θέση και διαστήματα χαρακτήρων.
                  Εάν βρίσκεται στην εμπρόσθια όψη της κάρτας είναι στοιχισμένη αριστερά, ενώ εάν βρίσκεται στην οπίσθια όψη είναι στοιχισμένη δεξιά.
                  Διάστιχο 3 στιγμών + μέγεθος χαρακτήρων

                  Μήκος

                  10 χαρακτήρες, συμπεριλαμβανομένης μιας καθέτου μεταξύ των ομάδων χαρακτήρων.

                  Παρατήρηση

                  —

                  Όνομα πεδίου

                  Προσωπικός αριθμός αναγνώρισης του κατόχου της κάρτας

                  Περιγραφή

                  Τα στοιχεία προσωπικού αριθμού αναγνώρισης που χρησιμοποιούνται από το κράτος μέλος έκδοσης.

                  Θέση

                  Πεδίο 6

                  Τιμές

                  Βλέπε ισχύοντα προσωπικό αριθμό αναγνώρισης

                  Μορφότυπος

                  Γραμματοσειρά «Verdana True Type» ή παρόμοια, κανονικό στυλ γραμματοσειράς, μέγεθος 7 στιγμών, μαύρου χρώματος, με πλάτος χαρακτήρων συμπιεσμένο στο 90 % του κανονικού μεγέθους και «κανονική» θέση και διαστήματα χαρακτήρων.
                  Εάν βρίσκεται στην εμπρόσθια όψη της κάρτας είναι στοιχισμένη δεξιά, ενώ εάν βρίσκεται στην οπίσθια όψη είναι στοιχισμένη αριστερά.
                  Διάστιχο 3 στιγμών + μέγεθος χαρακτήρων

                  Μήκος

                  Έως 20 χαρακτήρες για τον κωδικό ταυτότητας.

                  Παρατήρηση

                  Ο προσωπικός αριθμός αναγνώρισης του κατόχου της κάρτας ή, εάν ο αριθμός αυτός δεν υπάρχει, ο προσωπικός αριθμός αναγνώρισης του ασφαλισμένου από τον οποίο απορρέουν τα δικαιώματα του κατόχου της κάρτας.
                  Δεν δύναται να εκχωρηθεί ειδικό πεδίο στην κάρτα για προσωπικά χαρακτηριστικά, όπως το φύλο και η κατάσταση του μέλους της οικογένειας. Ωστόσο, είναι δυνατό να περιλαμβάνονται στον προσωπικό αριθμό αναγνώρισης.

            3.5.3.   Στοιχεία δεδομένων του αρμόδιου φορέα

                  Όνομα πεδίου

                  Όνομα του φορέα

                  Περιγραφή

                  Ο «φορέας» είναι ο αρμόδιος φορέας ασφάλισης.

                  Θέση

                  Πεδίο 7, τμήμα 1

                  Τιμές

                  Αντί για το πλήρες όνομα, αναγράφεται το ακρώνυμο του φορέα.

                  Μορφότυπος

                  Γραμματοσειρά «Verdana True Type» ή παρόμοια, με κεφαλαίους χαρακτήρες και κανονικό στυλ γραμματοσειράς, μέγεθος 7 στιγμών, μαύρου χρώματος, με πλάτος χαρακτήρων συμπιεσμένο στο 90 % του κανονικού μεγέθους και «κανονική» θέση και διαστήματα χαρακτήρων.
                  Το πεδίο 7 στοιχίζεται στο δεξιό περιθώριο και το τμήμα 1 βρίσκεται δεξιά του τμήματος 2.
                  Διάστιχο 3 στιγμών + μέγεθος χαρακτήρων.

                  Μήκος

                  Έως 15 χαρακτήρες
                  Το τμήμα 1 χωρίζεται από το τμήμα 2 με δύο διαστήματα και μία παύλα
                  Το μήκος αυτού του τμήματος μπορεί να επεκταθεί στον βαθμό που μπορεί να μειωθεί το μήκος του τμήματος 2.

                  Παρατήρηση

                  Το ακρώνυμο παρέχεται ως ένα μέσο εντοπισμού τυχόν προβλήματος καταγραφής δεδομένων στον κωδικό αριθμό του φορέα (πεδίο 7, τμήμα 2) και κατά συνέπεια διασφάλισης του ποιοτικού ελέγχου του κωδικού αριθμού του φορέα.
                  Το πλήρες όνομα του φορέα θα διατίθεται βάσει του ακρωνύμου ή του κωδικού αριθμού του φορέα, για παράδειγμα μέσω ενός ηλεκτρονικού εργαλείου διαθέσιμου στο διαδίκτυο.
                  Δεν χρησιμοποιούνται τελείες στα ακρώνυμα

                  Όνομα πεδίου

                  Κωδικός αριθμός του φορέα

                  Περιγραφή

                  Ο κωδικός αριθμός που δίδεται σε εθνικό επίπεδο στον «φορέα», δηλαδή στον αρμόδιο φορέα ασφάλισης.

                  Θέση

                  Πεδίο 7, τμήμα 2

                  Τιμές

                  Ανατρέξτε στην εθνική λίστα κωδικών αρμόδιων φορέων

                  Μορφότυπος

                  Γραμματοσειρά «Verdana True Type» ή παρόμοια, κανονικό στυλ γραμματοσειράς, μέγεθος 7 στιγμών, μαύρου χρώματος, με πλάτος χαρακτήρων συμπιεσμένο στο 90 % του κανονικού μεγέθους και «κανονική» θέση και διαστήματα χαρακτήρων.
                  Το πεδίο 7 στοιχίζεται στο δεξιό περιθώριο και το τμήμα 2 βρίσκεται αριστερά του τμήματος 1.
                  Διάστιχο 3 στιγμών + μέγεθος χαρακτήρων.

                  Μήκος

                  Από 4 έως 10 χαρακτήρες.

                  Παρατήρηση

                  Συμπληρωματικά στοιχεία επικαιροποίησης και ιστορικά στοιχεία πληροφόρησης που ενδέχεται να απαιτούνται για την επικοινωνία με τον φορέα, θα μπορούσαν να διατίθενται στο διαδίκτυο μέσω ενός εργαλείου γνωσιακού κέντρου.
                  Ο αρμόδιος φορέας μπορεί να διαφέρει από τον σύνδεσμο ή τον οργανισμό που είναι αρμόδιος για τη διασυνοριακή απόδοση δαπανών, καθώς επίσης από τον οργανισμό που είναι αρμόδιος για την τεχνική έκδοση της ευρωπαϊκή κάρτας ασφάλισης ασθένειας. Αυτές οι πληροφορίες μπορεί επίσης να διατίθενται στο διαδίκτυο μέσω ενός κέντρου συλλογής πληροφοριών.

            3.5.4.   Στοιχεία δεδομένων που σχετίζονται με την κάρτα

                  Όνομα πεδίου

                  Λογικός αναγνωριστικός αριθμός της κάρτας

                  Περιγραφή

                  Λογικός, μοναδικός αριθμός που στοχεύει στην αναγνώριση της κάρτας και δίδεται σε κάθε κάρτα από τον εκδότη αυτής. Αποτελείται από δύο μέρη, τον αναγνωριστικό αριθμό του εκδότη και τον σειριακό αριθμό της κάρτας.

                  Θέση

                  Πεδίο 8

                  Τιμές

                  Οι πρώτοι 10 χαρακτήρες προσδιορίζουν τον εκδότη της κάρτας, σύμφωνα με το πρότυπο EN 1867 του 1997
                  Τα τελευταία 10 ψηφία συνιστούν τον μοναδικό σειριακό αριθμό

                  Μορφότυπος

                  Γραμματοσειρά «Verdana True Type» ή παρόμοια, κανονικό στυλ γραμματοσειράς, μέγεθος 7 στιγμών, μαύρου χρώματος, με πλάτος χαρακτήρων συμπιεσμένο στο 90 % του κανονικού μεγέθους και «κανονική» θέση και διαστήματα χαρακτήρων.
                  Διάστιχο 3 στιγμών + μέγεθος χαρακτήρων

                  Μήκος

                  20 χαρακτήρες (με όσα αρχικά 0 είναι απαραίτητα για τα 10 ψηφία που χρησιμοποιούνται για τον μοναδικό σειριακό αριθμό της κάρτας).

                  Παρατήρηση

                  Για τη χορήγηση ενός αναγνωριστικού αριθμού εκδότη, μπορεί να χρησιμοποιηθεί μια ad hoc διαδικασία καταχώρησης, αντί της επίσημης που προβλέπεται στο πρότυπο EN 1867, στα κράτη μέλη που εκδίδουν ευρωπαϊκές κάρτες ασφάλισης ασθένειας χωρίς ηλεκτρονικά μέρη.
                  Αυτός ο λογικός αναγνωριστικός αριθμός κάρτας πρέπει να καθιστά εφικτή τη διασταύρωση των πληροφοριών που φέρει η κάρτα με τις πληροφορίες που τηρούνται από τον οργανισμό έκδοσης για τον ίδιο λογικό αριθμό, προκειμένου, για παράδειγμα, να περιοριστεί ο κίνδυνος απάτης ή να εντοπιστούν σφάλματα στην καταχώρηση δεδομένων κατά την επεξεργασία των πληροφοριών της κάρτας με σκοπό την αξίωση απόδοσης δαπανών.

                  Όνομα πεδίου

                  Ημερομηνία λήξης

                  Περιγραφή

                  Ημερομηνία λήξης του δικαιώματος περίθαλψης κατά τη διάρκεια προσωρινής διαμονής σε κράτος μέλος άλλο από το κράτος μέλος έκδοσης.

                  Θέση

                  Πεδίο 9

                  Τιμές

                  ΗΗ/ΜΜ/ΕΕΕΕ, όπου Η είναι η ημέρα, Μ ο μήνας και Ε το έτος

                  Μορφότυπος

                  Γραμματοσειρά «Verdana True Type» ή παρόμοια, κανονικό στυλ γραμματοσειράς, μέγεθος 7 στιγμών, μαύρου χρώματος, με πλάτος χαρακτήρων συμπιεσμένο στο 90 % του κανονικού μεγέθους και «κανονική» θέση και διαστήματα χαρακτήρων.
                  Στοιχισμένο δεξιά.
                  Διάστιχο 3 στιγμών + μέγεθος χαρακτήρων.

                  Μήκος

                  10 χαρακτήρες, συμπεριλαμβανομένης μιας καθέτου μεταξύ των ομάδων χαρακτήρων.

                  Παρατήρηση

                  Ένα κράτος μέλος δικαιούται να αξιώσει την απόδοση δαπανών ιατρικής περίθαλψης που παρασχέθηκε κατά την περίοδο ισχύος της κάρτας, αν και η περίοδος που υφίσταται το δικαίωμα του ασφαλισμένου μπορεί να διαφέρει από την περίοδο ισχύος της κάρτας.

            3.6.   Απαιτήσεις ασφάλειας

      Όλα τα μέτρα ασφάλειας παραμένουν στην πλήρη αρμοδιότητα του εκδότη της κάρτας, ο οποίος μπορεί να αξιολογεί καλύτερα τους κινδύνους και να λαμβάνει τα κατάλληλα αντίμετρα.
      Όταν η ευρωπαϊκή κάρτα βρίσκεται στην οπίσθια όψη μιας εθνικής κάρτας, ισχύουν και γι’ αυτήν όλα τα μέτρα ασφαλείας που εφαρμόζονται στην εθνική κάρτα. Ωστόσο, ως πρόσθετο μέτρο ασφάλειας, προτείνεται ορισμένα από τα δεδομένα του κατόχου της κάρτας να είναι τα ίδια και στις δύο όψεις της κάρτας.
      Σε περίπτωση που απαιτούνται επιπλέον στοιχεία ως μέτρα ασφάλειας, πέρα από όσα καθορίζονται ανωτέρω, (π.χ. φωτογραφία του κατόχου της κάρτας), αυτά εφαρμόζονται στην άλλη όψη της κάρτας.

         (1)  Οι τεχνικές λεπτομέρειες του συνδυασμού χρωμάτων διατίθενται κατόπιν αιτήματος στη Γραμματεία της Διοικητικής Επιτροπής. Παρέχονται στον κατάλληλο μορφότυπο, σύμφωνα με τις βέλτιστες πρακτικές του κλάδου επαγγελματικών εκτυπώσεων (δηλαδή, ως αρχείο Quark Xpress. Η χρωματική διάταξη περιλαμβάνει τέσσερα χρώματα CYMK, και όλες οι εικόνες είναι σε μορφότυπο TIFF).

         (2)  Ο κωδικός αναφοράς CMYK του χρώματος αυτού είναι C78 M65 Y21 K7.

         (3)  Οι κωδικοί αναφοράς CMYK είναι C33 M21 Y13 K1 για το γκρι και C64 M46 Y16 K2 για το μπλε.

      ΠΑΡΑΡΤΗΜΑ ΙΙ

         Υπόδειγμα του προσωρινού πιστοποιητικού αντικατάστασης της ευρωπαϊκής κάρτας ασφάλισης ασθένειας

      1.   ΕΙΣΑΓΩΓΗ
      Το προσωρινό πιστοποιητικό αντικατάστασης (εφεξής το «πιστοποιητικό») μπορεί να χορηγηθεί στον ασφαλισμένο μόνο κατόπιν αιτήσεως προσωρινής αντικατάστασης της ευρωπαϊκής κάρτας.
      Το πιστοποιητικό έχει πανομοιότυπη μορφή σε όλα τα κράτη μέλη και περιέχει, με την ίδια σειρά, τα ίδια στοιχεία με την ευρωπαϊκή κάρτα (πεδία 1 έως 9), καθώς επίσης δεδομένα για την πιστοποίηση της προέλευσης και της εγκυρότητας του πιστοποιητικού (πεδία α έως δ).
      2.   ΥΠΟΔΕΙΓΜΑ ΠΙΣΤΟΠΟΙΗΤΙΚΟΥ
      Βλέπε επόμενη σελίδα.


Avis juridique important

|

32003D0453

2003/453/ΕΚ: Απόφαση του Συμβουλίου, της 2ας Ιουνίου 2003, για την υπογραφή, εξ ονόματος της Ευρωπαϊκής Κοινότητας, της συμφωνίας υπό μορφή ανταλλαγής επιστολών, σχετικά με την τροποποίηση της συμφωνίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και ειδών ένδυσης, καθώς και για άλλα μέτρα ανοίγματος της αγοράς και για την έγκριση της προσωρινής εφαρμογής της

Επίσημη Εφημερίδα αριθ. L 152 της 20/06/2003 σ. 0041 - 0041

Απόφαση του Συμβουλίουτης 2ας Ιουνίου 2003για την υπογραφή, εξ ονόματος της Ευρωπαϊκής Κοινότητας, της συμφωνίας υπό μορφή ανταλλαγής επιστολών, σχετικά με την τροποποίηση της συμφωνίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και ειδών ένδυσης, καθώς και για άλλα μέτρα ανοίγματος της αγοράς και για την έγκριση της προσωρινής εφαρμογής της(2003/453/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο,την πρόταση της Επιτροπής,Εκτιμώντας τα ακόλουθα:(1) Η Επιτροπή διαπραγματεύτηκε, εξ ονόματος της Κοινότητας, συμφωνία υπό μορφή ανταλλαγής επιστολών για το εμπόριο κλωστοϋφαντουργικών προϊόντων με το Βιετνάμ (εφεξής "συμφωνία").(2) Η συμφωνία μονογραφήθηκε στις 15 Φεβρουαρίου 2003.(3) Υπό τον όρο της αμοιβαιότητας και προκειμένου να αυξηθούν τα οφέλη και για τα δύο μέρη αμέσως μετά τις συναφείς κοινοποιήσεις, είναι σκόπιμο να εφαρμοσθεί η παρούσα συμφωνία προσωρινά, από τις 15 Απριλίου 2003, εν αναμονή της ολοκλήρωσης των διαδικασιών για την επίσημη σύναψή της.(4) Η συμφωνία θα πρέπει να υπογραφεί εξ ονόματος της Κοινότητας,ΑΠΟΦΑΣΙΖΕΙ:Άρθρο 1Η υπογραφή της συμφωνίας υπό μορφή ανταλλαγής επιστολών σχετικά με την τροποποίηση της συμφωνίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και ειδών ένδυσης(1) καθώς και για άλλα μέτρα ανοίγματος της αγοράς και για την έγκριση της προσωρινής εφαρμογής της, εγκρίνεται εξ ονόματος της Κοινότητας, υπό την επιφύλαξη της απόφασης του Συμβουλίου για τη σύναψη της εν λόγω συμφωνίας.To κείμενο της συμφωνίας προσαρτάται στην παρούσα απόφαση.Άρθρο 2Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν, εξ ονόματος της Κοινότητας, τη συμφωνία, υπό την επιφύλαξη της σύναψής της.Άρθρο 3Υπό τον όρο της αμοιβαιότητας, η συμφωνία εφαρμόζεται προσωρινά από τις 15 Απριλίου 2003 εν αναμονή της περάτωσης των διαδικασιών για την επίσημη σύναψή της.Άρθρο 41. Οι αυξήσεις των ποσοστώσεων στα επίπεδα που αναφέρονται στο παράρτημα ΙΙ της συμφωνίας πραγματοποιούνται ετησίως μόλις εκπληρώσει το Βιετνάμ τις υποχρεώσεις του βάσει των παραγράφων 3,4,8 και 10 του άρθρου 3 της συμφωνίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ για το εμπόριο κλωστοϋφαντουργικών προϊόντων και ειδών ένδυσης.2. Σε περίπτωση που το Βιετνάμ δεν εκπληροί τις υποχρεώσεις του βάσει των παραγράφων 3, 4, 8, 9 και 10 του άρθρου 3 της εν λόγω συμφωνίας το 2003, οι ποσοστώσεις για το 2003 μειώνονται στα επίπεδα που αναφέρονται στο παράρτημα ΙΙ στήλη 3. Σε περίπτωση που το Βιετνάμ δεν εκπληρώσει τις υποχρεώσεις του τα έτη 2004 ή 2005, τα επίπεδα αυτά αυξάνονται με ετήσιο ποσοστό αύξησης 3 %. Στις περιπτώσεις αυτές, οι ποσότητες που έχουν ήδη αποσταλεί καθ' υπέρβαση των επιπέδων ποσοστώσεων που είχαν επανεισαχθεί, αφαιρούνται από τις ποσοστώσεις των επόμενων ετών.3. Η απόφαση για την εφαρμογή της παραγράφου 2 λαμβάνεται σύμφωνα με τις διαδικασίες που αναφέρονται στο άρθρο 17 του κανονισμού (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων, καταγωγής τρίτων χωρών(2).Λουξεμβούργο, 2 Ιουνίου 2003.Για το ΣυμβούλιοΟ ΠρόεδροςΚ. Στεφανής(1) ΕΕ L 410 της 31.12.1992, σ. 279.(2) ΕΕ L 275 της 8.11.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 138/2003 (ΕΕ L 23 της 28.1.2003, σ. 1).


Avis juridique important

|

31992D0229

92/229/ΕΟΚ: Απόφαση του Συμβουλίου της 25ης Φεβρουαρίου 1992 για τη σύναψη από την Ευρωπαϊκή Οικονομική Κοινότητα της ενδιάμεσης συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα αφενός, και της Τσεχικής και Σλοβακικής Ομοσπονδιακής Δημοκρατίας αφετέρου, σχετικά με το εμπόριο και εμπορικά θέματα

Επίσημη Εφημερίδα αριθ. L 115 της 30/04/1992 σ. 0001 - 0001

ΑΠΟΦΑΣΗ ΤΟΥ  ΣΥΜΒΟΥΛΙΟΥ της 25ης Φεβρουαρίου 1992 για τη σύναψη από την Ευρωπαϊκή Οικονομική Κοινότητα της  ενδιάμεσης συμφωνίας μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας  Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου,  σχετικά με το εμπόριο και εμπορικά θέματα (92/229/EOK)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, την πρόταση της Επιτροπής, τη γνώμη του Ευρωπαϊκού Κοινοβουλίου  (1), Εκτιμώντας ότι, εν αναμονή της θέσης σε ισχύ της ευρωπαϊκής συμφωνίας που υπογράφηκε στις Βρυξέλλες  στις 16  Δεκεμβρίου 1991, είναι αναγκαίο να εγκριθεί η ενδιάμεση συμφωνία μεταξύ της Ευρωπαϊκής  Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής  και Σλοβακικής Ομοσπονδιακής Δημοκρατίας, αφετέρου, σχετικά με το εμπόριο και εμπορικά θέματα, η  οποία υπογράφηκε στις Βρυξέλλες στις 16 Δεκεμβρίου 1991, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1Εγκρίνονται, εξ ονόματος της Ευρωπαϊκής  Οικονομικής Κοινότητας, η ενδιάμεση συμφωνία μεταξύ της Ευρωπαϊκής  Οικονομικής Κοινότητας και της  Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής  Δημοκρατίας, αφετέρου, σχετικά με το εμπόριο και εμπορικά θέματα, καθώς και τα παραρτήματα, τα  πρωτόκολλα, οι ανταλλαγές επιστολών και οι δηλώσεις της. Τα κείμενα αυτά επισυνάπτονται στην παρούσα απόφαση. Άρθρο 2Ο Πρόεδρος του Συμβουλίου προβαίνει  στη γνωστοποίηση που προβλέπεται στο άρθρο 49 της ενδιάμεσης συμφωνίας εξ ονόματος της Ευρωπαϊκής  Οικονομικής Κοινότητας. Βρυξέλλες, 25 Φεβρουαρίου 1992. Για το ΣυμβούλιοΟ ΠρόεδροςVitor MARTINS  (1)  ΕΕ αριθ. C 39 της 17. 2.  1992.


title: 2011/772/ΕΕ: Απόφαση του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011 , σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/019 IE/Construction 41 από την Ιρλανδία)

text:
               30.11.2011

               EL

               Επίσημη Εφημερίδα της Ευρωπαϊκής Ένωσης

               L 317/30

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 16ης Νοεμβρίου 2011
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/019 IE/Construction 41 από την Ιρλανδία)
   (2011/772/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών που επιφέρει η παγκοσμιοποίηση στη μορφή του παγκόσμιου εμπορίου και για να τους βοηθήσει να επανενταχθούν στην αγορά εργασίας.

               (2)

               Το πεδίο εφαρμογής του ΕΤΠ διευρύνθηκε για τις αιτήσεις που υποβάλλονται μετά την 1η Μαΐου 2009 με σκοπό να περιλαμβάνεται και η στήριξη σε εργαζομένους η απόλυση των οποίων ήταν άμεση συνέπεια της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ εντός του ετησίου ανωτάτου ορίου των 500 εκατ. EUR.

               (4)

               Στις 9 Ιουνίου 2010 η Ιρλανδία υπέβαλε αίτηση για την κινητοποίηση του ΕΤΠ όσον αφορά τις απολύσεις σε 1 482 επιχειρήσεις που δραστηριοποιούνται στον κλάδο 41 της NACE αναθ. 2 («Κατασκευές κτιρίων») στις επιπέδου NUTS II περιφέρειες Border, Midlands και Western (IE01) και Southern και Eastern (IE02) στην Ιρλανδία, την οποία συμπλήρωσε με πρόσθετες πληροφορίες έως τις 17 Ιουνίου 2011. Η αίτηση πληροί τις απαιτήσεις που προβλέπονται για τον καθορισμό των χρηματοδοτικών συνεισφορών, όπως ορίζεται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού 12 689 838 EUR.

               (5)

               Επομένως, πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Ιρλανδία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2011, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 12 689 838 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 16 Νοεμβρίου 2011.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         W. SZCZUKA

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.